
Fyreord. 


Desse stutte livssogorne som fyrst hev stade i ,,For Bygd 
og By" er berre brotstykke or eit større arbeid um alle 
dei nynorske bokmennerne. Dei gjev seg sovisst ikkje ut for 
litterær gransking"; eg hev berre vilja fortalt um desse kvin- 
nor sitt liv og arbeid, so stutt som raad er — utan aa gjera 
det alt for turt og keidsamt. 

Eg tenkte dei kanskje kunde vera til hugnad for norsk- 
lynde ungdomar som lite eller inkje kjenner til den norske 
maalreisingssoga. Det er gjerne einkvan som ogso tykkjer 
mun 1 aa lesa um dei kvinnor som hev stade fremst i striden 
for norskt maal. 

Naar eg sender ut desse sogorne i serprent, so er det 
fordi sume hev bede meg um det. Og skulde det syna seg 
at ungdomen gjerne vil ha meir av same slaget, kann truleg 
heile den nynorske bokmannssoga koma med tidi. 

Aasta Hansteen. 


I utlandi var det alt tidleg fleire kvinnor som 
skreiv bøker, og sume av dei hev jamvel vorte 
namnkjende i fleire land. Men her heime i Norig 
var det fyrst kring 1850 at ei kvinna vaaga seg 
fram i bokheimen. Det var Camilla Collet, syster 
til Henrik Wergeland, som kom med fyrste boki si, 
» Amtmandens døtre”, og med denne boki vann ho 
seg med ein gong eit namn i den dansk-norske 
bokheimen. Ho var den fyrste bokskrivande kvinna 
i Norig; men sidan kom fleire etter. 

Det varde heller ikkje so lenge, fyrr det kom 
ei kvinna som gjorde ein liten freistnad i den ny- 
norske bokheimen. I 1862 sende Aasta Hansteen ut 
ei liti bok som heitte , Skrift og umskrift i lands- 
maalet". Namnet hennar stod ikkje paa boki, so 
ho vart ikkje mykje kjend med dette arbeidet, og 
ho kom heller ikkje til aa gjeva ut fleire bøker paa 
nynorsk. Det vart berre med denne vesle freistnaden; 
men sidan det er fyrste gongen at ei kvinna gjev ut 
ei bok paa nynorsk, er det likevel ei so forvitneleg 
hending for oss norskmaalsfolk at me gjerne vil min- 
nast baade boki og bokskrivaren. Det var elles 
ei av dei aller fyrste bøkene paa nynorsk maal. 
Ivar Aasen hadde gjeve ut fire bøker, Vinje ei og 

Eirik Sommer og Axel Arbo kvar si liti bok. Det 
var alt som var kome paa nynorsk fyre den tid. 
Difor hev Aasta Hansteen sitt sjølvgjevne rom i 
den norske maalreisingssoga, endaa boki hennar i 
seg sjølv hadde lite verd. 





N 


Aasta Hansteen. 
Sjølvportrætt. 

Det var ikkje som bokskrivar ho skulde vinna 
seg eit namn i Norig; men likevel er det ei sermer- 
keleg hending at ho skreiv ei bok paa norsk maal 
og var so heilnorsk i all si ferd; for ho høyrde til 
ei av dei finaste danske embættsætter i Norig, og 
mor hennar var dansk-fødd. 


Aasta Hansteen*) vart fødd i Oslo den 10de 
*) Ho var døypt Asta, men skreiv seg alltid Aasta. 

desember 1824. Far hennar var den vidkjende 
astronomen Christopher Hansteen, som var pro- 
fessor ved den norske allskulen. I 1830 gav stor- 
tinget pengar til eit nytt observatorium paa Dram- 
mensvegen, og tri aar etter flutte professor Hansteen 
dit. Her hjaa honom samlast det mange av dei 
fremste i den flokken som heldt paa den danske 
kulturen i Norig. Det var ein flokk av dei mest 
aristokratiske og konservative folk i landet. I ein 
slik heim var Aasta uppvaksi; og i sovorne livs- 
høve livde ho i ungdomsaari. Men ho skilde seg 
alt tidleg ut og vilde hava sin eigen vilje. 

Sovorne livshøve var reint umogelege for ei 
kvinna, etter hennar meining; ho tykte ho fann 
ingi nøring for sitt aandelege liv. Ho vilde framum 
alt vera eit heilt sjølvstendigt menneskje, endaa um 
ho berre var ein kvinna. Det var difor so heilt 
rimelegt at ho ogso vilde hava eit fullnorskt Norig, 
og kom til aa staa imot Welhaven og dei andre 
»danomanane* som vanka i huset hjaa far hennar. 

Ho kjende sterk trong til aa vinna fram til 
noko med sitt eige arbeid, og so slo ho seg fyrst 
paa maalarkunsten. Ho lærde hjaa Gørbits i Oslo, 
og sidan for ho til utlandet og vilde læra meir. 
Fyrst var ho daa i Kjøpenhamn, men sidan for ho 
til Dösseldorf i Tyskland. Her var ho tri aar og 
maala mange bilæte. Sume av desse fekk ho selja 
i Tyskland. 

Daa ho kom heimatt, maala ho m. a. eit bilæte 
av far sin, og det finst no paa ,Nationalgalleriet*, 
den store maalarstykkesamlingi i Oslo. Ho hadde 
ogso fenge bilæte fram paa det samfolkelege kunst- 
sjaaet i Paris i 1855, og sidan kosta ho sjølv paa 
seg ei ferd til Paris for aa læra meir. I 1860 maala 

ho eit bilæte som ho kalla ,Grubleren*, og dette 
fekk Henrik Ibsen tak i. Men ho vann ikkje fram 
paa denne vegen; ho magta ikkje aa tolka sine syner 
og kjenslor godt nok med maalarkosten. 

Daa vilde ho freista seg i bokheimen, og so 
tok ho til aa skriva dikt paa nynorsk. I maalformi 
fylgde ho Ivar Aasen heilt, og ho skreiv ei heil 
rad med sovorne dikt frametter til 1870. Sume av 
dei vart prenta i ymse blad som t. d. ,Dølen* og 
»Ferdamannen*, men mange let ho liggja uprenta 
alt til ho vart gamall. 

I 1862 gav ho so ut den vesle boki: , Skrift 
og umskrift i landsmaalet* som fyrr er nemnd. 
Men i den boki er det ikkje mange av hennar eigne 
arbeid, det er mest umskrifter: stykke or ,Arne* 
av Bjørnson, eventyr etter Asbjørnsen og dikt etter 
Wergeland, Welhaven, Å. Munch, Jørgen Moe 
og Bjørnson. Av bokskrivaren sjølv er der tri dikt: 
» Visa um harpa*, ,,Til Sverike* og ,Til Danmark*. 
Sist i boki hev ho so ein liten kjøkemeistertale. 
Alt dette er innlegg for norskdomssaki, som so 
heilt aatte hugen hennar. 

Nokre aar etterpaa, i 1867, bar ho fram i 
yFerdamannen* tanken um ei fullnorsk lesebok, og 
ho etla seg til aa gjeva ut ei sovori bok, um folk 
vilde ha ho. Men ho var nok for tidleg ute, og 
det vart ingenting av det. 

Sidan kom ho ikkje til aa skriva noko paa ny- 
norsk, for det var andre ting som daa tok heile 
hennar hug. Men daa ho var meir enn 80 aar 
gamall, samla ho 25 av dei norske dikti sine og 
sende til ,Syn og segn”. Dei vart daa prenta i 
februarheftet av denne tidskrifti i 1908. Det er dikt 


av ymse slag og ymist verde. Mange av dei er 

stridsdikt eller varme innlegg for norskdomen; men 
ho slær au stundom paa dei finaste strengjer og 
fær fram mjukare tonar. I ,,Ei visa um tvau hjarto* 
er endaa ei liti soga um usæl elsk. Det er daa likt 
til at jamvel Aasta Hansteen, den fæle mannfolk- 
hataren, kunde skriva um elskhug i ungdomsaari. 

Etter 1870 ofra ho seg heilt for kvinnesaki; 
det vart hennar livssak. Kvinna si frigjering baade 
aandeleg og politisk, det var det maal ho sette seg 
fyre aa arbeida for. Ho var ei eldsjæl, og med 
heile sin glødande eldhug kasta ho seg inn i striden. 
Det var eit fælt vaagespel den gongen, og Aasta 
Hansteen fekk til fullnads kjenna det. Ho fekk 
laatten utyver seg, og det reint hagla med spott 
og vanvyrdnad ned yver henne. Gunnar Heiberg 
hev skildra henne i spelstykket ,Tante Ulrikke”, og 
naar me les det, kann me faa ein liten tanke um 
kva ho maatte ganga igjenom. Det var vel ofte 
som ho segjer i dette vesle diktet: 

»Du sette meg midt i elden, 


aa Gud, og sagde: No stadna 
og tru at eg bergar deg. 


So stod eg midt i elden 
og logen brende meg svare: 
Aa Gud! — mun du berga meg? 


No stend eg midt i elden 
og kenner eldtunga sleikja, 
og trur: ,Du bergar meg." 


Meir enn ein gong kjendest det visst som ho 
stod midt i elden. Men ho vyrde det ikkje. 

Ho saag kvinnesaki fraa ein gudeleg synsstad. 
Alt i mange av dikti hennar hadde det gjenge ein 
varm gudeleg understraum, og i den fyrste boki 
ho skreiv um kvinnesaki kjem dette gudelege grunn- 


10 


draget endaa klaarare fram. Ho kalla boki: ,Kvin- 
den skapt i Guds billede", og i dette namnet finn 
ein grunntanken i alt hennar arbeid. Naar kvinna 
liksom mannen var skapt i Guds bilæte, so skulde 
ho ogso vera jamgod med mannen i alle høve og 





Aasta Hansteen 
i 80 aars alder. 


hava same rett som mannen til aa liva i fridom og 
raada seg sjølv. 

Seinare gav ho ut ei onnor bok, , Kristi kirke 
I det nittende aarhundrede*. I denne boki skreiv 
ho um kvinna og kyrkja og vender seg serleg mot 
dei ortodokse teologane som vilde ,herske i reli- 
gionens navn*. 


Men det vart ikkje berre i skrift ho arbeidde 

for kvinnesaki; ho tok ogso samstundes til aa halda 
fyredrag, og ho var den fyrste kvinna som heldt 
fyredrag i Norig. Ho tala baade i Oslo og i Trond- 
heim og sidan i Kjøbenhavn. Men allstad vart ho 
møtt med hædande laatt og forfylgjing. Raaskap 
fann ho nøgdi av kvar ho kom, baade millom ,,fine* 
og ,»simple" folk. 


Tilslutt vart daa motburden for strid for henne, 
og so for ho til Amerika i 1880. Ho segjer sjølv 
I eit brev til Henrik Ibsen, at ho hadde vilja freista 
aa velta steinen fraa den gravi der kvinna som 
menneskje og som aand laag gravlagd; men ho 
hadde forlyft seg, for steinen laag fast som 
eit fjell. 

Korleis ho hadde det i dei aatte aari ho var i 
Amerika, hev ho fortalt lite um. Men heime i 
Norig hadde mangt vorte onnorleis. Det var kome 
nye folk som stridde for kvinnesaki, og desse hadde 
jamvel fenge igang tidskrifti ,Nylænde"*) som 
skulde strida for denne saki. Daa Aasta Hansteen 
fekk sjaa dette, skyna ho at det hadde ljosna noko 
for hjartesaki hennar heime i Norig, og so snudde 


ho heimatt i 1888. 


Sidan budde ho heime og stod i striden som 
fyrr. Ho fekk nok enno kjenna spotten og mot- 
burden stundom, men ho hadde større mod enn 
nokon gong fyrr. Verst var ,vikagutane*, som 
forfylgde henne so ho ofte laut verja seg med 
paraplyen. Men at ho no hadde vunne seg stor 
vyrdnad, synte seg paa 80-aarsdagen hennar i 1904. 


*) ,Nylænde" vart styrt av Gina Krogh. Dei som vil fylgja 
med 1 arbeidet for kvinnesaki lyt halda dette tidsskriftet. 
Dei fleste upplysningar til dette stykke hev eg derifraa. 

Daa var det stor fest, og mest alle blad nemnde 
henne. 

I 1907 vart ho sjuk, og 13de april 1908 døydde 
ho. Ho vart gravlagd paa ,Vaar frelsars grav- 
lund*, og tvo aar etterpaa vart det reist ein minne- 
stein paa gravi hennar med ei byste av henne som 
Gustav Vigeland hev hogge ut. 





Bolette C. Pavels Larsen. 


Den andre kvinna som steig fram i den ny- 
norske bokheimen, skreiv ikkje landsmaal, men eit 
norskt maalføre. Det var klingande fint sognemaal 
ho skreiv, og dette maalet sitt handsama ho med 
meisterskap. 

Det skal stor tame til aa skriva eit bygdemaal 
lytelaust, endaa for ein som er fødd og alen i bygdi 
og liver millom heimefolket all sin dag. Det er so 
lett at blanda inn ord og vendingar ifraa det ein 
hev lese, og det skal eit fint maaløyra til aa skilja 
egte ifraa uegte, jamvel i sitt eige maalføre. 

Det er difor so mykje meir bisnelegt, at den 
fine bergensfrua Bolette Pavels Larsen kunde skriva 
sognemaalet so vænt og reint, at det er svært sjel- 
dan ein raakar ei vending som ikkje kling heilt natur- 
leg. Ho var fødd i Sogn og livde barndomen sin 
der, men kor inderlig maa ho ikkje ha livt seg inn 
I bondeliv og bondemaal, naar ho kunde halda so 
vel fast paa det, endaa ho livde all sin dag i byen 
etter ho var vaksi! 

Bolette Christine Pavels Larsen vart fødd 18de 
oktober 1847 paa garden Kjørnes i Sogndal i Sogn. 
Far hennar /onas Lund var sakførar og var av den 
store kaupmannsætti Lund i Farsund. 

Farfaren vart gift med ei tysk kvinna som var 
hovdama hjaa hertuginna Louise av Augustenborg, 
syster til Fredrik den sette. Hertuginna vilde gjerne 

Bolette C. Pavels Larsen. 


gjera noko for eldste son til hovdama si, og so 
kosta ho daa Jonas fram til sakførar. 

Paa morsida var fru Pavels Larsen av Munthe- 
ætti, som hev fostra so mange velgjetne menner. 
Langt uppe var ho soleis samætta med Ludvig 
Holberg, og av Munthe-ætti elles kann me nemna 

major Hartvig Kaas Munthe, bestefaren hennar, som 
var med og stridde mot svenskane ved Berby i 
1808 og ,stod i den heftigste Kugleregn urokkeligen 
og avlagde Prøver paa sandt Mod.* Han merkte 
seg soleis ut i striden, at han fekk Danebrog- 
krossen. 

Forngranskaren Gerhard Munthe var morbror 
til fru L. og den fyrste norsklæraren hennar. Og 
maalaren Gerhard Munthe, som hev vunne seg eit 
so godt namn med kunsten sin, er systkinbarnet 
hennar. 

Mormori Bolette Christine Pavels som ho var 
uppkalla etter, høyrde til ei gamall preste-ætt fraa 
Ryfylke. 

Me ser soleis at Bolette Pavels Larsen baade 
paa fars- og morsida høyrde til dei finaste ættene 
i landet. Likevel hadde ho lært aa elska bonden 
og bondemaalet. Eller som ho sjølv segjer so raa- 
kande: 

»Ettedi eg inkje e fødde i byn, pla eg sjao 
pao bønde so" pao menneskje.* 

Elsken til sognemaalet hadde ho i seg alt fraa 
barneaari, og den elsken varde livet ut. Ho ikkje 
berre skreiv sognemaalet; men ho tala det ogso 
som ein meister. 

Naar ho kom inn til Sogn, tala ho bonde- 
maalet og gjekk imillom bøndene just som deira 
jamlike. I ,Urd* 1906 hev mannen hennar gjeve 
oss ei fin liti skildring av korleis ho tedde seg i 
slike høve. Ho samla daa gjerne bondefolket um 
seg og las upp for deim av sognestubbane sine. 
Og sogningane skyna henne og rekna henne mil- 
lom sine eigne; for ho var ikkje liksom andre byfolk. 
Ein etter ein kom dei fram og tok henne i handi: 

,Du faor ha takk dao!* 

Og betre fagning kunde ho aldri ynskja seg, 
sa ho sjølv. 

Det var sjølvgjeve at fru Larsen laut verta med 
i maalreisingsarbeidet. Naar ho høyrde ,fine" folk 
kalla bondemaalet og bondeyrket ,simpelt*, daa 
vart ho harm. Dei bønder og husmenn som heldt 
fast paa maalet sitt og som dyrka jordi si med 
kjærleik og dug, dei var for henne beste adelen i 
landet. 

I Vestmannalaget var ho mykje med og var ei 
berande kraft i arbeidet. Det var det eldste maal- 
laget i landet, og det hadde gjort eit storgjævt 
arbeid i dei fyrste 10—12 aari. Men kring 1880 
daa Henrik Krohn var død, og laget hadde maatta 
slutta med den gode maanadsskrifti ,Fraa by og 
bygd*, kom det inn i daudvatnet, so det sistpaa 
sovna reint av. Det var daa mykje fru Larsen aa 
takka at det vart blaase liv i laget att nokre aar 
etterpaa. 

Her i Vestmannalaget tok ho til med aa lesa 
upp sognestubbane sine. Og ho las meisterleg fint 
og godt. Ingen annan kunde lesa desse sogone so 
godt. Folk som høyrde henne, segjer at det var 
ei rein njoting aa lyda paa naar ho las paa sogne- 
maal. 

, Fru Bolette Larsen hadde det beste baade av 
bonde- og embættsmannsdaningi i sitt lag og i sin 
tale. Ho var vyrdeleg som bondekonorne fyrr i 
tidi, og ho var fri og urædd som embættsfolket. 
Der var naar ho las upp, noko bljugt og mjukt i 
røysti, som tok folk um hjartat kvar ho kom". 
(Johs. Lavik i ,Gula Tidend*). 

Etter-kvart som ho vart kjend, laut ho daa 

ogso lenger og lenger ut og lesa upp. Ho las upp 
paa ungdomsstemnor paa Vestlandet, og i 1899 
henta dei henne til Oslo; ho skulde lesa upp sogone 
sine paa den store maalmarknaden. Dei fekk henne 
daa ogso til aa lesa upp i Studentsamfundet, og 
baae stader tok ho folk ,,med storm*. 

Det var i 1888 at Bolette Pavels Larsen sende 
ut dei fyrste sogor paa sognemaal. Det var um- 
setjingar etter den svenske forfattaren Henrik 
Wranér. Dei tri fyrste kom i tridje samlingi med 
s»Smaastubbar*, som Mons Litleré i Bergen gav ut. 
Og med desse stubbane sette ho folk i undring 
reint. Dei var so meisterleg godt umsveipa paa 
sognemaal, at ingen kunde tenkt anna alt hadde 
gjenge fyre seg inne i Sogn, plent soleis som ho 
fortalde det. Reint framifraa var no den løglege 
stubben ,Naor dar ska skrivast te storebror”. Han 
hev no ogso gjenge landet rundt og vorte stor- 
fagna alle stader. Men dei tvo andre: , Han far 
ska gao pao aksjon" og ,Ein dag pao mattnan i 
Kivik* er ikkje burte dei hell. 

I fjorde samlingi av ,Smaastubbar*, som kom 
same aaret, hev ho ogso ei Wranér-soga: ,Fatig- 
manns julaftao". Det er ikkje noko moro-stykke 
dette; men ei gripande saar skildring av livet mil- 
lom fatigfolk. Det er eit maalarstykke i ord, ein- 
felt og gruvfullt so det skjer deg i hjarta. 

Same aaret gav ho ogso ut boki: ,Staaveprat 
ette Henrik Wranér. Fritt omarbeidd pao sogna- 
maol ao Bolette C. Pavels Larsen". Det var tri 
sogor som var noko lenger enn dei fyrre. Den 
største av dei: ,Da va nett høvele aa te pass*, 
er ei kjærleiks-soga som ein ikkje gløymer so lett 
naar ein fyrst hev lese ho. Dei tvo andre: ,Ein 

gammaldags mann* og ,Naor mannen e ein gne- 
kar*, er lentuge folkelivsbilæte, men med aalvor 
innunder. 

Alt dette er umskrifter, og ho syner her at ho 
hev ein sergivnad til aa klæda um desse framande 
forteljingane, so dei vert so heimslege og norske 
at du aldri gaar dei er framande ein gong. 

Men det varde heller ikkje so lenge fyrr Bolette 
Pavels Larsens kom med sogor som ho sjølv hadde 
skrive. I ,Smaastubbar*, femte samling (1889) hev 
ho ei soga som heiter , Velsignelse* — um ho 
Kvamsdals-Brita som fekk slik ei velsigning med 
ungar og laut føda baade dei og den dovne man- 
nen sin. 

Den beste av alle sogone hennar er no vel 
 »Sognablo'* som kom i ,Smaastubbar*, sjuande 
samling (1891). Det er ei skildring so løgleg at du 
lyt læ, og so raakande at du ser fyre deg denne 
skyssguten livs livande. Her syner ho at ho hev 
eit framifraa lag til aa fortelja. 

Sidan skreiv ho mange smaasogor i ,Syn og 
Segn* og i ymse joleblad. Nokre av dei samla ho 
og gav ut i boki ,Smaoe skjeldringa" som kom ut 
hjaa Aschehoug i 1897, og som visst er i bokhan- 
delen enno. Det er i alt aatte sogor i denne boki. 
Umframt dei tvo som fyrr er umtala, lyt ein sers 
nemna ,»Da ska bli krig no*, ei forteljing um bon- 
den som i krigsrædsla dreg inn til byen og fær 
alle pengane sine i gull, som han tek med seg heim 
og flytter fraa eine gøymsla til hi. Det er ei soga 
som er baade raakande og sann, det hev me set 
altfor mange døme paa no desse siste aari. Av 
dei andre sogone er ,Ein bondemann" og ,Ei 
pretta* gode, kvar paa si vis. 

I boki ,Ung Norig* (Voss 1898) hev ho ei soga 


»lvo systre”; men enno er det nok likso mange 
av sogone til Bolette Pavels Larsen som ikkje er 
komne 1 bok. Dei er spreidde i ymse tidskrifter 
og jolehefte; men dei burde vore samla og utgjevne, 
for det er sjeldan ein raakar paa noko som høver 
so godt til upplesing i lag og lyd. 

Fru Larsen skreiv ogso mykje i bladi. Soleis 
var ho i mange aar fast bokmeldar 1 ,Bergens 
Tidende”, og ho skreiv slik at folk fekk tiltru til 
henne. Her fekk ho ogso høve til aa leggja mangt 
eit godt ord inn for dei nynorske bøkerne, som 
anten slett ikkje vart melde i dei andre dansk- 
norske bladi, eller ogso vart reint avheidra — berre 
for maalet si skuld. 

I det heile lyt me segja ho gjorde eit sers godt 
arbeid for atterreisingi av det norske maalet baade 
paa den eine og den andre visi. 

Kor norsklynd ho var i heile sin hug, er ogso 
dette brevet, som ho sende til Edv. Grieg paa 60- 
aarsdagen hans, eit godt vitnemaal um. Difor skal 
me taka det med her: 


yHelsing til Edvard Grieg frao Sognafjoren og 
Sognafjedli: 
— frao Bræ og Tind og Stødlavodl, 
frao Foss og Huldr og Bergatrodl, 
frao Bjørkeskog og Ur 
med Bukkahodn og Lur — 
med Takk, at du deim inkje gløymde, 
men soleis 1 ditt Minne gjøymde, 
at ogso deira Laat i dine Strængjar strøymde. 
Bolette C. Pavels Larsen.* 


Ei stund etter sende Grieg henne eit vænt 
takkeskriv, og der segjer han m. a. ,Ja det er 

som Welhaven sa om Ivar Aasen: ,Det er ingen 
Sag at digte paa sligt et Sprog! Hvor det klin- 
ger herligt!* 

Fru Bolette Pavels Larsen var gift med O. J. 
Larsen som er'tullmegt i Norigs bank i Bergen, 
og dei tvo hadde sams hugmaal. 

Ho døydde 8. december 1904, 57 aar gamall. 
Like til det siste var ho arbeidsfør. Ja endaa same 
dagen ho døydde skreiv ho ei bokmelding til , Ber- 
gens Tidende". 

Ho vart gravlagd med stor høgtid, og ei mengd 
med folk fylgde henne til gravi. Vestmannalaget 
sende henne denne væne siste helsingi: 


»Ditt rike varme hjarta vaart Norig heilt du gav, 
di dogga taaror kransen me leggja paa di grav." 


Hulda Garborg. 


Den mest vidgjetne og den folkekjæraste av 
alle dei kvinnor som hev skrive bøker paa norskt 
maal er vel utan tvil fru Hulda Garborg. Med 
bøkerne sine hev ho vunne seg eit godt rom i den 
nynorske bokheimen, og med heile sitt arbeid hev 
ho vunne seg hjarterom hjaa all norsklynd ungdom 
1 landet. For det er no fyrst og fremst millom 
ungdomen at fru Garborg hev gjort sitt største og 
beste arbeid. Og rundt i landet er det tusundtal 
av ungdom som takkar henne for storgjævt verk. 
Det er difor heller ikkje aa undrast paa, at daa eit 
ungdomsblad for nokre aar sidan bad tingarane sine 
segja kva for ei norsk kvinna dei helst vilde ha 
livssoga til i bladet, so vart svaret mest samrøystes: 
Hulda Garborg. Og bladet var ikkje eit maalblad. 

Dette syner greidt nok kor stor vyrdnad og 
kjærleik ho hev vunne seg millom Norigs ungdom. 
Sjølv er ho daa ogso enno like ung og frisk i hug 
og haatt, endaa leikar ho i lag med ungdomen som 
den sprækaste ungmøy. Og likevel hev ho no i 
snart ein mannsalder stade fremst 1 striden for eit 
fullnorskt Norig i alle leider. 

Ho hev havt mange og store hugmaal. Var 
det noko norskt som skulde kjempast fram, — norskt 

maal, norsk mat og norsk klædebunad, norske leikar 
og dansar, norskt teater — alltid var fru Garborg 
i brodden. Og enno arbeider ho like trutt for 
desse hugmaali sine. 

,No lyt du snart læra aa svara nei," segjer 
Garborg til henne. 





Hulda Garborg. 


Men fru Garborg kann ikkje svara nei, naar 
ungdomen bed. Er det eit ungdomslag langt uppe 
i Hallingdal som skal ha seg eit skeid i folkevise- 
leik, so er det ikkje lang stundi aa bida fyrr ho 
tek avstad. 

Det er reint uraad i ei slik stutt skildring som 
dette, aa gjeva eit nokolunde heilt bilæte av eit 
so rikt og mangslunge arbeidsliv som fru Garborg 

sitt. Me fær berre nemna noko av det vigtugaste 
og taka fram nokre stutte drag or livssoga til denne 
merkelege kvinna. 

Hulda Garborg er fødd paa garden Saastad i 
Stange 22de februar 1862. Faren, overretssakførar 
Christian Fredrik Bergersen paa Hamar, aatte den 
gongen Saastad. Ætti hans var fraa Solør. Han 
skulde vera ein sers dugande sakførar og hadde 
gode talegaavor. Folk fortel at det var reint moro 
aa høyra han paa tinget. 

Morsætti er komi fraa Bøhmen. Ho kom til 
Norig daa Hadelands glasverk vart grunnlagt og 
der vart innkalla bøhmiske folk som kunde glas- 
meisterkunsti. Mormor til fru Garborg aatte endaa 
nokre serskilt fine glas fraa Hadelands glasverk. 
Ho hadde fenge dei av si mor daa ho skulde 
gifta seg. 

Hulda gjekk fyrst paa ,Kristian Gløersens pike- 
skole" paa Hamar. Denne mannen som hev vorte 
so vel kjend for dei gode bøkerne sine fraa skog 
og mark, var ein framifraa lærar i naturfag. Fru 
Garborg segjer at han lærde henne aa sjaa naturi, 
og botaniktimarne som dei hadde ute i dei herlege 
skogarne og ved strandi utyver ved domkyrkje- 
ruinarne, minnest ho enno med hugnad. 

Spraaklæraren hennar var den kjende løytnant 
Broch. 

Ho kom til Kristiania med mor si daa ho var 
umlag 13 aar gamall, og vart konfirmera i Vestre 
Akers kyrkja av Gustav Jensen. 

Daa ho var reint ung vilde ho verta skode- 
spelar, og las ei tid med skodespelaren Isaksen som 
i den tidi var ein kjend lærar for folk som vilde 
den vegen. Men arbeidet tok snart all hennar tid. 

Faren som ein gong var ein velhalden mann, miste 
alt han aatte daa ho var reint liti, difor maatte ho 
tidleg sjaa seg um etter noko ho kunde tena pen- 
gar med. Ho kom daa i forretningi til den trauste 
heidmarkingen Mikkel Dobloug, som var ein ven 
av folket hennar. 

Dobloug var radikal vinstremann og den fyrste 
som selde reine flagg i hovudstaden, difor vart han 
i den tidi mykje kalla ,Flagg-Dobloug". Flagg- 
striden var heit i dei dagarne. 

Fru Garborg vart minst likso radikal som 
Dobloug. Ho var mykje med i politiske møte i 
Arbeidersamfundet. Der fekk ho au høyra Bjørnson 
sine fyredrag um ,,Folkesuveræniteten* og ,Konge- 
dømme og republik*. Fraa den tid var ho gloraud 
republikanar. 

Ho las ogso svært mykje i denne tidi. Fyrst 
var det no Bjørnson og Wergeland, men snart vart 
det mest dei russiske forfattarane, som den gongen 
hadde so mykje aa segja for ungdomen i alle land. 
Turgenjevs ,Det unge Rusland", var lenge hennar 
kjæraste bok. (Sjaa det ho sjølv hev fortalt um 
dette i ,For Bygd og By* nr. 6 for 1915). 

So vart ho maalmann og gjekk paa maalskule 
hjaa Ivar Mortensson. Um korleis det gjekk til hev 
ho sjølv fortalt i ,Den 17de Mai" nr. 2 for iaar. 
, Andreas Hølaas, den radikale statsrevisoren og 
maalmannen — seinare fut i Sætesdalen — hadde 
sagt meg, at eg som var vinstremann og nihilist og 
alt som godt var, eg maatte verta maalmann og. 
Og ein kveld me møttest i Arbeidersamfundet, der 
alt politisk liv i den tidi var samla, gav han meg 
den norske umsetjingi si av Peter Schlemihl og 
rettleidde meg i maalspursmaale. Endelykti vart at 

eg vilde læra landsmaal paa timen og melde meg 
paa skeidet i ,,Fedraheimen*, som den gongen heldt 
til i ein gamall gard i Møllergata*. 

Ho melde seg ogso inn i Det norske samlaget 
og fekk dei bøkerne som kom der. Daa las ho 
Vinje, Aasen og Garborg med eldhug. Ja ei stund 
var denne eldhugen so sterk at ho las ikkje anna 
landsmaalsbøker paa lenge, fortel ho sjølv. 

I 1887 vart ho gift med Arne Garborg, og straks 
etter flutte dei upp til Kolbotn uppmed fjellsjøen 
Savalen langt uppe i øysterdalsskogarne. Her i 
den vesle ,Kolbotnstova" livde dei og hadde hei- 
men sin alt til 1896. Sidan hev dei mest heile tidi 
butt paa Labraaten, eit lite stykke fraa Hvalstad 
station i Asker utanfor Kristiania. Um einebuar- 
livet uppe paa Kolbotnen er det fortalt mykje baade 
løglegt og forvitnelegt i Garborgs ,Kolbotnbrev* 
og i hennar eigi bok ,Fra Kolbotnen og andet- 
steds" (1903). Mang ein stor og god tanke vart 
det i desse aari sendt ut yver landet ifraa den vesle 
heimen der upp-under Dovrefjell. Her skreiv Gar- 
borg nokre av sine beste verk, og her skreiv ogso 
fru Garborg dei fyrste bøkerne sine. 

Elles var livet der uppe eit friskt naturliv som 
høvde godt med fru Garborg sin hug. Ho hev 
heile tidi stridt for ein naturleg livemaate — i mat- 
stell, klædebunad og i alt anna. 

»Daa eg vart kjerring paa Kolbotnen laut eg 
læra aa laga mat,* segjer ho. ,Garborg lærde meg 
aa koka ,grønagraud* — jolegrauten paa Jæren, 
og kaffi hadde eg lært aa koka av Ivar paa maal- 
skulen. Per Mortenson (bergmeisteren, bror til Ivar) 
lærde meg aa vaska upp vitskapleg; men den gon- 
gen fekk eg mistru til vitskapen.* 

Seinare skreiv ho jamvel ei kokebok, og det 
var den fyrste av det slaget paa norskt maal, so 
ho maa fulla ha lært godt der uppe paa Kolbotnen 
likevel! Men um korleis kokeboki vart til, hev ho 
fortalt meg noko som eg tykkjer er so godt at eg 
lyt herme det ordrett: 

, Den 17de Mai* (som eg hev gjeve namn) skulde 
ha matuppskrifter. Steinsvik vilde skrive deim sjølv, 
sa han; for han hadde skrive um baaneuppfostring 
og ei lækjebok og vart ikkje sett fast for det. So 
gjekk vel dette og! 

Men daa sa Garborg som daa var medredaktør, 
at naar gale skulde vera so var det betre kjerringi 
gjorde det. (Den 17de hadde berre ei kjerring den 
gongen, for Steinsvik var ungkar og spelemann). 

Og so vart det daa eg; men eg er slett ikkje 
so flink husmor som folk trur eg maa vera naar 
eg hev skrive ei kokebok.* 

Desse uppskrifterne i ,Den 17de Mai" vart so 
utgjevne i boki ,Heimestell for smaa hushald helst 
paa lande” (1899). Norsk mat, god, naturleg og 
helsesam mat er det ein fær læra aa laga etter 
denne boki. Og det same er det ho strider fyre 
i folkeskrifti ,Matstell paa landsbygdi" (1907). 

Dei væne norske bygdebunaderne som i mange 
bygder hadde vore brukt i hundravis av aar, heldt 
no paa og vart burtlagde. Ja mange stader var 
dei heilt gløymde, og norsk bondeungdom, gutar og 
gjentor, klædde seg etter siste ,,Parisarmode". Men 
fru Garborg tok upp arbeidet for aa faa fram att 
dei gamle bunader og faa ungdomen til aa bruka 
dei att. I 1903 sende ho ut folkeskrifti , Norsk 
klædebunad" til rettleiding for folk, og ho reiste 
rundt i ungdomslagi og paa dei store ungdoms- 

stemnorne og tala um dette emne. Sjølv gjekk ho 
daa au klædd i ein væn hallingbunad. Og norsk- 
lynd ungdom fekk augo upp, so dei saag at dei 
her aatte eit nationalt ervegull som dei laut verna 
um. Fleire og fleire kosta seg norske klæde. Og 
naar det no sume stader er kome so langt, at flest- 
alle gjentor og mange gutar og hev norske bunader 
til helg og høgtid, so er det mykje fru Garborgs 
ihuga arbeid aa takka. 

I same leid gjeng ogso det ho skriv i ,,Hei- 
men* i ,For Bygd og By*. 

Det er ogso fru Garborg som lyt ha meste 
æra for at me no hev funne fram att og teke upp 
att den gamle nasjonale leiken — folkevisedansen, 
som 1 dei seinste aari hev vorte so vel umtykt i 
ungdomslagi landet rundt. Han hev no mange 
stader reint avløyst den fordervelege runddansen 
som øydelagde so mangt eit ungdomslag. Dertil 
kjem at desse leikarne gjorde dei gamle norske 
folkevisorne livande att millom norsk ungdom, og 
soleis drog fram i dagen att dei aandsskattar det 
norske folket hadde lagt ned i desse visorne, som 
no hadde vorte reint gløymde. Dette er noko av 
det beste med folkeviseleiken. 

Fru Garborg fekk vita at dei endaa dreiv med 
slik folkeviseleik paa Færøyarne, og at dei der enno 
dansa han paa same vis som for hundrad av aar 
sidan. Dette laut ho sjaa. Og i 1902 drog ho paa 
Færøyferd*). Daa ho kom att derifraa skreiv ho 


* Ho hev ogso sidan vore utanlands. Ein sumar var ho 
paa Island, og ho hev fleire gonger vore med Garborg 
til Tyskland, Frankrike og Millomhavslandi. Seinste gon- 
gen var hausten 1905. I 1913 var ho i Amerika og helt daa 
mange fyredrag millom nordmennerne der burte. 


28 
ei bok ,Songdansen i Nordlandi" (1903), og der 


gjer ho daa greide for desse leikarne alt fraa ein 
fyrst raakar paa dei hjaa dei gamle hellenarane og 
til ein finn dei att i Nordlandi i vaar tid. 

Fru Garborg lærde sjølv upp dansarflokkar i 
bondeungdomslagi i Oslo og Bergen, og sidan for 
ho vide um i landet og heldt fyredrag um song- 
dansen i ungdomslagi og lærde upp nye ungdoms- 
flokkar. Og kvar ho kom vart ho storfagna av 
ungdomen. Ho hadde au eit eige lag til aa faa 
liv og fart i leiken; men for eit uppslitande arbeid 
det var fyrr ho fekk alle desse flokkarne upplærde, 
ja det er vel faae som skynar. 

Det segjer seg sjølv at dei ,fine*, dei som kalla 
seg kulturfolket i landet, laut hæda og flira til dette 
arbeidet fraa fyrst av; men fru Garborg vyrde ikkje 
slikt. Ho reiste jamvel med dansarflokken sin like 
til Stockholm og synte fram den norske songdansen 
paa Skansen — og gjorde stor lukke. Daa tagna 
laatten og hædingi litt etter kvart heime i Norig au. 

Men naar ein skulde driva med folkeviseleik 
so laut visorne lærast, og dei var ikkje lette aa faa 1. 
Dei norske folkevisebøkerne var utselde for lang 
tid sidan, og mange visor var aldri prenta ein gong. 
Fru Garborg gav daa ut folkeskrifti , Norske folke- 
visor I* med ei utgreiding um visedansen (1903), og 
denne boki vart paa nokre aar seld i 10-tusundvis. 
I 1913 sende ho ut ei større utgaava ,Norske danse- 
visur". Desse bøkerne hev gjort mykje til at ung- 
domen hev lært aa syngja dei norske folkevisorne 
og vorte glade i dei. 

Det største og gjævaste av alt hennar yrke er 
no vel likevel arbeidet for eit heilnorskt teater. I 
nære samband med det stend daa ogso mykje av 

diktingi hennar. Gjenom det arbeidet hev ho skrive 
namnet sitt inn i den norske teatersoga, og gjort 
det ugløymande for alle som verkeleg vil eit full- 
norskt Norig. 

Alt daa ho var ung gjente hadde ho havt stor 
hug til teatret, som fyrr er nemnt. Ho var daa au 
stundom med aa spela og skreiv sjølv smaa spel- 
stykke; men det var daa likevel fyrst nokre aar 
etter ho var gift at ho for aalvor tok til aa skriva 
skodespel. 

I 1895 sende ho ut syrgjespelet ,Mødre* og 
aaret etterpaa lystspelet ,Rationelt fjøsstell". Desse 
tvo var fyrst skrivne paa øysterdalsk maalføre; men 
vart yverførde til landsmaal daa dei skulde fram- 
synast paa Kristiania teater, for umlag alle skode- 
spelarane der var vestlendingar, og hadde vandt 
for aa greida øysterdalsmaalet. Framsyningi av 
desse skodespeli var i røyndi ei sermerkeleg hen- 
ding i den norske teatersoga; for naar ein tek 
undan at ,Ervingen* hadde vore spela nokre gon- 
ger i 50—60-talet, so var dette dei fyrste freist- 
nader paa aa syna fram verkeleg norskt bondeliv 
paa tilet i hovudstaden. ,Rationelt fjøsstell* gjorde 
uvanleg stor lukke, og hev sidan vorte spela i by 
og bygd landet rundt, hundradtal gonger. Det er 
faae norske skodespel som hev vorte so ofte fram- 
synt som ,Rationelt fjøsstell*. 

Men fru Garborg gav seg ikkje med dette. 
I 1900 sende ho ut det tungsame lagnadsspelet 
»Sovande sorg". Dette er vel noko av det mest 
gripande ho hev skrive. Det fekk daa ogso eine 
holva av den premien som den tid var uppsett for 
det beste skodespel paa nynorsk. Premien vart 
delt millom dette og ,Folk* av Sigurd Nesse. 

Tri-fire aar etter fekk ho jamvel det vesle even- 
tyrspelet ,Liti Kersti* (1903) godteke til framsyning 
paa ,Nationalteatret*. Men diverre hev det aldri 
vorte spela. Stykket var nok altfor nationalt, maa- 
vita. Dei hadde spela ,Fossegrimen* av Eldegard; 
men dermed vart det au slutt. Etter den tid hev 
stykke paa norskt maal vore heilt utestengde fraa 
,Nationalteatret*! 

I 1908 sende ho ut sogespelet ,.Sigmund Breste- 
son*. Men no var alle teatri stengde for skodespel 
paa norsk, og daa bata det lite aa skriva; for det 
er no ein gong so at skodespel vert lite lesne. Daa 
var det at fru Garborg for aalvor tok upp tanken 
um eit heilnorskt teater. Arne Garborg hadde alt 
i 1898 skrive um at me snart laut faa vaart eige 
speltile; men det var vel ikkje mange som trudde 
at det vilde nytta aa freista paa noko sovore paa 
lange tider endaa. 

Men fru Garborg trudde, og ho la i veg. I 
1910 samla ho um seg nokre gaaverike og ihuga 
ungdomar og fekk skipa ,Det norske spellaget*. 
Det var urøynde folk heile flokken som ingi upp- 
læring hadde fenge og ingen tame hadde i spel- 
kunsti. Men ho lærde dei upp, arbeidde utrøyt- 
tande til dei var komne so langt at dei kunde 
vaaga seg fram med stykki sine i Oslo. Det gjekk 
betre enn von kunde vera. 

Snart etter tok ho ut paa ferd med flokken 
sin, og spela i byar og bygder landet rundt alt 
nord i Trondheimen. Kvar dei kom vart dei mot- 
tekne med fagnad av den norsklynde ungdomen. 
Det synte seg at det var sterk trong til eit teater 
som synte fram gode stykke paa norskt maal. Fraa 
fleire og fleire stader kom det bøn um at dei maatte 

koma dit og spela, og aaret etter tok dei ut paa 
ei ny ferd. 

No hadde dei eit lite grunnlag aa byggja paa; 
for dei hadde vunne røynsla og tiltru hjaa maal- 
folket utyver landet. Men det økonomiske grunn- 
laget vanta dei. Daa sende fru Garborg (det var 
framleides ho som var sjæli i det heile) og andre 
gode menn og kvinnor ut innbjoding til aa teikna 
luter i eit norskt teater. Og maalfolket samla seg 
um dette tiltaket, so at i 1913 vart ,Det norske 
teatret" skipa med Rasmus Rasmussen til styrar. 
Fru Garborg vart formann i styret for det nye 
teatret og var det til ifjor. 

Det norske teatret vart møtt med eit hat og 
ei forfylgjing fraa heimedanskarne, som var make- 
laus. Men det hev no vunne seg fram til vyrdnad 
hjaa alle, og me fær vona det no fær statstilskot 
som dei andre teatri. 

Men naar det no er kome so langt so skal fru 
Garborg ha meste æra; for utan henne hadde me 
vel ikkje havt noko norskt teater endaa. 

Det siste skodespelet hennar er det friske og 
morosame eventyrspelet ,Tyrihans" som vart fram- 
synt paa Det norske teatret i joli 1914 og vart vel 
fagna. 

Umframt dei bøkerne som alt er nemnde hev 
ho ogso skrive den store forteljingi ,Mann av Guds 
naade* (1908) paa norsk. Det er ei frisk og moro- 
sam forteljing fraa livet i ein avdal; men det er 
ingi djup bok. 

Eg kann diverre ikkje her umtala heile fru 
Garborg si dikting. Paa dansk hev ho skrive ei 
heil rad med bøker, forteljingar, skodespel og ut- 
greidingar. Det høyrer daa heller ikkje med til 

den uppgaava eg her hev sett meg aa tala um 
deim. Ho stend liksom med den eine foten i den ny- 
norske og den andre i den dansk-norske bokheimen. 
Her hev me berre tala um dei norske bøkerne. 

Men av dei danske bøkerne hennar lyt eg daa 
nemna ei, og det er boki um Rousseau. Det er ei 
merkeleg god og lærerik bok. Fru Garborg segjer 
sjølv at det er ingen bokmann som hev havt so 
mykje aa segja for henne. Det er Rousseau sine 
tankar um aa venda attende til ei naturleg livevis 
1 alle maatar fru Garborg hev vorte uppglødd for, 
og ho meiner at dette trengst vel so mykje no som 
nokon gong fyrr. Difor vil ho i denne boki freista 
aa faa folk til aa sjaa at hans tankar høver serskilt 
godt no for tidi. Ho hev ogso gjeve ut ei liti folke- 
skrift paa norsk um Rousseau (1910). 

Umframt alle dei bøkerne fru Garborg hev 
sendt ut, hev ho ogso skrive mykje 1 blad og tids- 
skrift. Qgso paa den vis hev ho stridd for hjarte- 
sakerne sine, og elles hev ho havt mangt eit godt 
innlegg i dagsens spursmaal. Ein kann mest ikkje 
skyna korleis ho hev vunne skriva alt dette og so 
attaat vore husmor. Ho maa ha ei arbeidskraft 
som er makelaus. 

Me fær berre ynskja at ho enno i mange aar 
frametter fær ha helsa og den same uslitande ar- 
beidskraft, so kann me vonleg enno venta mange 
gilde norske bøker fraa hennar hand, og mykje 
anna gjævt arbeid. 

Ho hev nok enno mangt paa hjarta; for ho 
segjer at ,no ynskjer eg berre at eg kunde faa ro 
til aa skriva, og no naar aldren er komen og ,kjepp- 
hestane* ruslar av seg sjølv maa det vel endeleg 
verta”. 

Som ein skynar tykkjer ho ikkje at ho hev 
gjort nok, og likevel hev ho gjort so mykje at 
naar eg no skal slutta dette stykket um henne, so 
lyt eg segja som ordtøket at ,det er eitt nemnt og 
tie unemnt*. Skulde ein gjeva ei heil skildring av 
fru Garborgs liv og arbeid, laut ein nok ha mykje 
større rom enn eg kann raada yver her. Like- 
vel trur eg at dette kann gjeva folk ein tanke um 
kva verd hennar arbeid hev havt for norskdoms- 
reisingi i landet, og det var serleg det eg her 
skulde syna. 


Marta Steinsvik. 


Ei sers vigtug grein av den norske maal- 
reisingi er det aa faa umsett paa norsk dei beste 
bøkerne i den utanlandske bokheimen. 

Skal eit folk halda seg paa høgd med si tid, 
so kann det ikkje stengja seg ute fraa dei straum- 
drag som ovrar seg ute i den store verdi. Det 
eine folket maa læra av det andre; tankar og mei- 
ningar maa utskiftast og umformast slik at dei hø- 
ver med folkelyndet i kvar einskild nation. 

Men no er det helst gjenom bokheimen at ein 
slik paaverknad kann ganga fyre seg, og difor hev 
det sers mykje aa segja for eit folk aa faa um- 
skrivne dei store diktarverki ifraa storbokheimen. 
Me ser daa og at baade Ivar Aasen og Vinje og fleire 
av dei som tok til med aa reisa ein nynorsk bok- 
heim, hev havt dette klaart fyre seg. Dei tok baae 
til med aa umskriva ymist av dei beste skaldane 
ute i verdi (Schiller, Byron). Sidan hev me fenge 
sumt av Shakespeare, Goethe o.fl., so me er daa 
komne eit stykke paa veg. | 

Men det er ikkje berre diktverki ein maa faa 
umskrivne. Dei vert no likevel berre for dei mest 
upplyste, endaa um ein hev dei paa folket sitt eige 
maal. Det hev difor ogso stort verd aa faa um- 
skrivne dei beste forteljingar og romanar ifraa den 

framande bokheimen. Ogso mange av dei kann 
bera fram nye tankar og dryfta store spursmaal; 
men dei gjer det i ei lettare form, slik at alle kann 
fylgja med og alle vil lesa deim. 

Av dei beste utanlandske forteljarane hev me 
no alt fenge ein god slump bøker paa norsk maal. 





Og den som hev skrive um dei fleste av desse 
bøkerne, det er fru Marta Steinsvik. Difor lyt ho 
ha eit stort rom millom mnorskskrivande kvinnor, 
endaa ho ikkje enno hev gjeve ut meir enn ei bok 
som ho sjølv hev sett ihop. 

Marta Steinsvik er fødd 23de mars 1877 paa 
garden Skjeggestad i Bakkesokn ved Flekkefjord. 

Faren Torkell Tonstad var fødd i Siredalen, men var 
den tid lærar i Flekkefjord. Han aatte ogso gar- 
den Skjeggestad, og her var Marta til ho var tri 
aar gamall. Mori Ingeborg var ogso fraa Tonstad, 
og baae var av svært gamle bondeætter. 

Daa Marta var fem aar gamall fekk faren 
lærarpost i Mandal og flutte dit. Her voks ho daa 
upp og gjekk paa skule til ho femtan aar gamall 
tok millomskule-eksamen. So kom ho til Oslo i 
1892 og gjekk paa Ragna Nielsens skule, der ho 
tok artium tvo aar etterpaa. 

Paa den tidi vart ho ogso maalmann, og tok 
straks etter til aa skriva i , Den 17de mai*, som 
hadde teke til aa koma ut same aaret (1894). 

I 1895 vart ho sekretær 1 ,Kringsjaa*, som i 
denne tidi daa Tambs Lyche styrde det, var eit av 
dei alra beste tidskrift som kom ut her i landet. 
Samstundes studerte ho medicin og tok andre- 
eksamen i 1895. 

Ho hadde ogso sterke politiske hugmaal og 
fylgde livande med i desse aari daa den politiske 
striden var so uvanleg kvass. Det segjer seg sjølv 
at ho var aa finna i den mest radikale flokken. 
Dei politiske hugmaali hadde ho elles med seg 
heimanfraa; for faren var svært radikal vinstre- 
mann. Daa han kom til Mandal var det høgre som 
raadde grunnen; men Tonstad vart snart føraren 
for vinstre i byen, og daa dei hadde fenge magti 
vart han ordførar der. Dei fremste vinstremen- 
nerne i byen vanka daa mykje i heimen hans, so 
den unge gjenta hadde godt høve til aa høyra paa 
det politiske ordskiftet. 

Daa ho var umlag 17 aar gamall vart ho teosof, 
og det hev ho vore heile tidi sidan. Ikkje soleis 

at ho er samd i alle dei teosofiske teoriarne; ho 
gjeng ofte sine eigne vegar. Teosofien er ikkje 
nokon serskild religion; men han gjeng ut paa aa 
finna kjernen i alle religionar. Difor kann folk fraa 
alle religionssamfund vera teosofar, og det gjeld 
daa serleg aa granska nøgje sin eigen religion, men 
samstundes sjaa aa finna det gode i dei andre. 
Teosofarne held difor teosofien for aa vera ei ut- 
djuping av kristendomen. 


Fru Steinsvik las overlag mykje i ungdomsaari. 
Bjørnson og Ibsen, Goethe og Shakespeare las ho 
I student-aari, og desse diktarane hadde mykje aa 
segja for hennar aandelege utvikling. — Naar ho 
tok til aa studera medicin, so var det ikkje avdi ho 
hadde so sers stor hug til aa verta lækjar, men 
avdi det var mest som ein mode i den tidi at alle 
kvendelege studentar skulde gaa lækjarvegen. 


Den 16de mai 1896 vart ho gift med Rasmus 
Steinsvik, som ho hadde vorte kjend med alt i 
student-aari. Steinsvik hadde nokre aar fyrr fare 
land og strand og samla 5-kruningar til det nye 
maalbladet sitt, og fraa 1894 gav han so ut ,Den 
17de mai”. Det var nok ikkje so feite dagar; men 
likevel hadde han no so god tru paa framtidi at 
han vaaga aa gifta seg. Og frua vart til stor hjelp 
1 bladstyret og. Det var i røyndi tanken at ho 
skulde ha halde fram med aa studera etter ho var 
gift og; men det vart det ikkje noko av. Ho fekk 
snart nok aa gjera i bladet, og so tok borni til 
aa koma. 

Det var tronge tider for ,Den 17de mai* den 


gongen; for det heldt daa paa og skulde arbeida 
seg upp for verste brauti, og korleis Steinsvik og 

frua sleit og stræva i desse aari er det vel faae 
som hev greida paa. 

»Pet var ofte slik at naar me hadde sendt ut 
eit nummer, so visste me ikkje um det næste kunde 
koma ut, og i den eine vika visste me slett ikkje 
um me hadde noko aa liva av næste vika'" segjer 
fru Steinsvik. 

Hennar arbeid i bladet var mest aa umsetja 
utanlandske forteljingar som gjekk til utklipp eller 
»kjellar*, og frametter aari hev ho umskrive ei 
mengd med bøker av dei mest kjende utanlandske 
bokmenner. Eg skal sidan nemna noko meir um 
dette arbeidet. Dessutan skreiv ho mange bokmel- 
dingar og interview, og naar Steinsvik ein hende 
gong tok seg ei fritid og drog paa ferd, so styrde 
ho heile bladet. Og attaat dette skulde ho styra 
huset og stella borni, som det gjerne kom eit av 
til kvart aar mest. 

I 1902 tok ho til aa studera att, og det var daa 
gamle spraak ho la seg etter. Fyrst og fremst 
gamall-egyptisk, men ogso hebraisk, aramæisk og 
sanskrit. Dette var daa serleg fordi ho vilde granska 
dei gamle religionarne. Og i desse ting hev ho 
drive det sers langt. 

Sidan hev ho fleire gonger vore utanlands og 
studera meir i desse greiner. Fyrst var ho til Ber- 
lin og Minchen i 1909 og 1910, og i 1912 studerte 
ho ei tid ved Londons universitet. Her fekk ho 
daa tilbod um aa verta med paa ei ferd til Eoyp- 
taland og granska meir; men so vart eit av borni 
sjukt, og so maatte ho reisa heim. 

I 1913 var ho ei tid i Kjøpenhamn og høyrde 
fyrelesningar av den vidgjetne professoren Walde- 
mar Schmidt, og han gjev fru Steinsvik dei lovordi 

at ,hun besidder en dybtgaaende Kundskab i den 
gammel-egyptiske Litteratur og Sprog.* Her stu- 
derte ho ogso assyrisk maal og den gamle assyriske 
kileskrifti. 

No i sumar hev ho daa fenge rom i den egyp- 
tiske deildi paa det etnografiske museum i Oslo. 
Her skal ho serleg tyda gamle egyptiske innskrifter. 

Ho hev ogso reist rundt og halde fyredrag, og 
ho var den fyrste kvinna i Norig som tala forsvars- 
saki. I 1908 var det ein kvinne-kongress paa Litle- 
hamar, og der heldt ho sitt fyrste fyredrag. Emnet 
var ,Kvinna og forsvaret". Ho fær i ,Urd* dei 
lovordi at fyredraget vart ,fremsagt med en tæn- 
dende begeistring og sjelden veltalenhed.* 

Der var utsendingar fraa heile landet, og dei 
bad henne koma rundt og halda same fyredraget. 
Det gjorde ho, og var heilt til Hammarfest i 1909. 
Sidan hev ho ogso reist rundt og tala i folkeakademi 
og ungdomslag. 

I 1910 kaupte ho tidskriftet ,Kringsjaa*, som 
gjekk og drogst med dauden. Ho styrde det paa 
den maaten, at det skulde vera halvparten paa ny- 
norsk og halvparten paa dansknorsk. Men daa eit 
halvt aar var gjenge, laut det slutta; for drifts- 
medelen var for liten, og tingartalet var ikkje stort 
nok til aa bera heile kostnaden med ein gong, 
endaa det gjekk fram fraa 1200 til 1800 paa dette 
halvaaret. 

Riksmaalsfolket kunde ikkje tola at det vart 
noko nynorsk i tidskriftet, og mnorskmaalsfolket 
gjorde heller ikkje nok til aa stydja det. Men den 
vidgjetne engelske bladmannen mr. William Stead 
skreiv eit langt gildt stykke um ,Kringsjaa" i det 
engelske tidskriftet ,Review of Reviews". Her 

kjem han med sers sterke lovord um det norske 
landsmaalet, kor vænt og klangfullt det er. 

Det er uraad her aa tala noko sers um alle 
umskrifterne fru Steinsvik hev gjort. Eg fær nøgja 
meg med aa nemna dei som er utkomne i bok. 

Den fyrste boki ho sende ut var , Eventyr" av 
Wilhelm Hauff (1896). Desse eventyri høvde fram- 
ifraa til barnelesnad, og so lite me hev paa norsk 
av det slaget kjem det vel med aa faa noko av det 
beste i den framande bokheimen. Det var berre 
tridjeparten av Hauffs eventyr i denne boki; og ho 
er no longe sidan utseld; men no hev fru Steinsvik 
umskrive dei alle, og me fær vona at dei snart maa 
verta utgjevne. 

Same aaret kom ,Zarens kurér. Reiseeventyr 
fraa Moskva til Irkutsk" av Jules Verne, og ,Ben- 
Hur. Ei forteljing um Kristus" av Lewis Wallace. 
Den fyrste hadde Rasmus Steinsvik vore med og 
sett um. Det same er elles aa segja um sume av 
dei som kjem sidan au. 

Aaret etter kom ,Naasiglaren eller den fljugande 
hollendaren* av Kapt. Marryat, og i 1898 , /aphet 
paa leiting etter far sin” av same bokskrivar og 
,Kaptein Nellik" av Ponson du Terail. Likeins 
,Draumar* av Olive Schreiner. 

I 1899 kom , Eirik Bjartauga. Ei forteljing fraa 
det gamle Island* av H. Riider Haggard og ,Folke- 
liv i Paris" (Paris mysterier) av Eugéne Sue. Aaret 
etter ,Kong Tvimenning I* (Fangen paa Zenda) av 
Anthony Hope, og ,Kong Tvimenning II. Um Rupert 
av Hentzau" av same bokskrivaren. 

I 1902 kom dei forteljingarne fru S. sette um 
i fylgjebladet ,Laurdagskvelden"; men ei av dei 
kom aaret etterpaa 1 serskild bok. Det var den 

storlagde historiske romanen fraa Nero-tidi ,Kvar 
gjeng du?" (Quo vadis?) av den verdskjende polakken 
Henryk Sienkiewicz. Denne boki hadde vorte um- 
sett paa alle andre maal i Europa, og me kann 
vera glad for at ho no kom paa norsk au. 

I 1903 sette ho ogso um ,Pilegrimsferdi" av 
John Bunyan, og i 1904 ,lvanhoe" av Walter Scott 
og ,Maaneglytt ei uversnatt. Ei japansk soge um 
synd og elsk" av Baki. 

Sidan er kome , f/eane d' Arc" av Louis de Conte 
ved Mark Twain (1905. Ny utg. 1913), ,Kleopatra* 
av Riider Haggard (1907), , Jerusalem I og II" av 
Selma Lagerløf (1909), ,Ein liten adelsmann" av 
Fr. H. Burnett (1909), ,Løyndegangen" av Anthony 
Hope (1911) og ,.Talismanen" av Walter Scott (1913). 

Berre denne upprekningi kann gjeva oss ein 
tanke um det store arbeidet fru Steinsvik hev gjort 
i den nynorske bokheimen. Naar me hugsar paa 
at dei fleste av desse bøkerne er 3—4 hundrad 
sidor, stundom 5—6 hundrad, so skynar me at det 
er ikkje smaa-arbeid aa umsetja dei. Og naar me 
no hev fenge so mange sovorne bøker at norsklynd 
ungdom ikkje treng aa laana dei danske umskrifter, 
so skal fru Steinsvik ha største æra for det. 

Eg kann og nemna at ho hev skrive um skode- 
spelet ,,Meinsvoren" av austrikaren Anzengruber til 
det norske teatret. Men det er ikkje kome i bok. 

Av eigne arbeid hev ho ikkje enno gjeve ut 
anna det vesle spelstykket ,,/Nordan um folkeskikken 
eller ei leikstemna til fjells. Radl i 1 vend av 
Erp* (1901). Dette spelstykket er skrive med den 
tanken at det skal høva til aa spela ute i fri luft. 
For fru Steinsvik hadde set at dei i Danmark brukte 
aa syna fram slike smaastykke ute, og so meinte 

ho at dei norske ungdomslagi kunde freista paa 
det same. 

No hev ho skrive eit større drama med emne 
fraa det gamle Egypt. Det skal koma ut samstun- 
des paa norsk, dansk og tysk. , Prins Nofr-Hotep 
og prinsesse Rudhranes. Ei mysterie-innvigijing i 
Gamal-Egypt*, heiter det, og vonleg kann me venta 
det kjem ut i den næraste framtidi. So fær folk 
sjaa kva som løyner seg attum dette ,mystiske* 
namnet. 

Nokre forvitnelege utgreidingar som ho hev 
skrive um dei gamle religionarne burde og koma 
ut i bokform. 

No i haust gjev ho ut ei skrift um ,Kvinna og 
preste-embætti", og desutan eit utval av Rasmus 
Steinsviks skrifter med ei livsskildring av Steinsvik. 


Karen Grude Koht. 


Den kvinna me her skal fortelja um høyrer 
ikkje til dei ,skjønlitterære* bokskrivarar, og ho 
er kanskje difor mindre kjend millom ungdomen 
enn ho er verd aa vera. For ho hev likevel gjort 
eit godt og verdfullt arbeid med det ho hev skrive 
i bøker og blad. 

Det er mest med skulebøker og folkeskrifter 
ho hev arbeidt. Den abc-boki ho gav ut i lag 
med bispen Støylen er no vel ikkje so lite kjend. 
Men det er faae som veit um at fru Koht ogso 
hev gjort eit stort arbeid med den norske lese- 
boki av Rolfsen og Støylen. Det var ho som gjekk 
igjenom den nynorske bokheimen og valde ut dei 
stykke som kunde vera høvelege til ei lesebok for 
barneskulen. Og at det ikkje var noko lite arbeid 
kann kvar og ein tenkja seg. 

Elles er mykje av det fru Koht hev skrive 
spreidd i blad og tidsskrift. Me skal seinare nemna 
noko av dette. 

Karen Grude Koht er jærbu. Ho er fødd 16de 
november 1871 paa Brueland i Høiland. Far hen- 
nar, M. A. Grude, var lensmann og aatte gard paa 
Jæren. Han er kjend for skogplantingi si, og er 
elles ein mann med mange hugmaal, praktiske og 
politiske. 

Mori, Anna Grude, f. Mossige, var ei sterk kvinne 
med eit djupt religiøst livssyn. Ho var dotter til 
den velkjende stortingsmannen, lensmann Ingebreth 
Mossige, som sat paa tinget i mange aar og var 
ein dugande og velvyrd mann. Elles hadde ogso 
baade farfaren og mori sin far-far vore tingmenner. 

Det hev soleis alltid vore sterke aandelege hug- 
maal i ætti; men det var ei konservativ ætt. Dei 
var elles framgangsfolk i alt praktisk arbeid; men 
konservative i livssyn og meiningar. 

Karen voks upp og budde i heimen til ho var 
22 aar gamall. Ho gjekk fyrst paa skulen i heim- 
bygdi og sidan paa Sandnes. Paa baae desse sta- 

derne brukte ho bygdemaalet i tale, men fekk aldri 
skriva eit ord paa landsmaal. Ho hadde elles tid- 
leg lært seg aa tala bymaal au — slik som skik- 
ken var millom embættsfolki — og brukte det naar 
ho tykte det høvde. 

Men daa ho kom paa millomskulen i Eiker- 
sund, laut ho alltid tala bymaal, og fraa den tidi 
hev det vore det vanlege maalet hennar. 

Som ventande var, fekk ho ingen godhug for 
maalsaki i heimen. Det var fyrst daa ho 18—20 
aar gamall vart brennhuga vinstremann — uppglødd 
som ein kann vera i dei aari — at ho ogso fekk 
auga paa maalsaki. Fyrst var det unionspolitikken, 
røysteretten, kvendesaki o. dl. som tok henne ster- 
kast. Men sidan voks ogso maalsaki for henne, 
so ho smaatt um senn tok til aa skriva norsk maal 
sume tider. Daa kom det vel med at ho hadde 
havt eit so godt bygdemaal i barneaari. 

Daa ho var ferdug med skulegonga i Eiker- 
sund, vart ho fyrst huslærar hjaa ein prest, sidan 
folkeskulelærar i Sandnes. Men so för ho til Oslo 
og gjekk paa gymnasiet hjaa Ragna Nielsen. Her 
vart ho so student i 1894, og aaret etterpaa tok 
ho andreeksamen. I 1896 tok ho so seminarprøva 
for studentar. 

I millomtidi hadde ho vore lærar i Sandnes; 
men vaaren 1896 fekk ho plass ved folkeskulen i 
hovudstaden og flutte dit for godt. Ho las daa 
ei tid matematik og tenkte aa taka real-eksamen. 
Det var no ingen hjartetrong for henne; men ho 
laut alltid syta for seg sjølv, og det var ei sers 
god umframt-innkoma aa gjeva upplæring i mate- 
matik. 

I desse aari var ho utruleg mykje med i ,,Student- 

samfundet”, i Frisindet studentforening, stundom i 
»Fram* — so hadde ho lærarpost ved folkeskulen, 
elevar i matematik, og sjølv studerte ho; men endaa 
fekk ho tid til aa ha mange vener og mykje moro, 
fortel ho. Men so vart det au noko stridt, so det 
sistpaa tok paa helsa. 

Hausten 1898 vart ho so gift med Halvdan 
Koht, og straks strauk dei utanlands — til Paris. 
Ho fortel sjølv um denne ferdi: 

y lil Paris med eit lite stipendium! Me var 
galne, totte vituge folk. Men me var unge og glade 
studentar, og som studentar levde me i Paris. 
Uppe i Quartier Latin paa ein hybel med eit skralt 
kokeapparat og dei aller mest naudturvelege hus- 
gogner. Men som eg levde der! Saug inn kunst 
og lærdom og storbyen — eg veit ikkje noko aar 
som soleis har latt meg kjenna koss eg vaks. Koss 
verdi opna seg for meg, koss nye syner strauk 
framum, koss ein frisk vaarvind bles inn over meg 
— eg totte det spratt. 

Eg vart innskrevi som student ved Sorbonne, 
gjekk og høyrde boksoga hjaa Larroumet, Faguet, 
Gaston Paris og fleire lærde og aandfulle profes- 
sorar. Skulesoga og pædagogik hjaa Ferdinand 
Buisson, vicerektor ved universitetet — seinare vart 
han skuleministar. Han gav meg løyve til aa vitja 
skularne i Paris. Eg nytta dette høve, og røkte 
serleg etter korleis dei gav upplæring i naturfag. 

Eg levde i kunstsamlingarne i Louvre og Luxem- 
burg, eg fekk ein kjærleik til fransk og hollandsk 
kunst som enno er livs levande. Matematikstudiet 
fekk avskil paa graatt papir — her var den verdi 
eg høyrde til i. 

Det var nok ei minnerik tid dette. Det segjer 

seg sjølv at ho ogso var paa teatri i Paris, og her 
fekk ho sjaa dei store franske syrgjespeli, kome- 
dierne aat Moliére og dei moderne drama. 

Elles er det ikkje berre fraa Frankrike at fru 
Koht hev rike minne. Ho hev ogso vore i mange 
andre land. Paa ferdi til og fraa Paris stogga dei 
i mange byar i Holland og Belgia og tok med seg 
mange minne fraa desse rike smaalandi. I 1908 
budde dei '/2 aar i England — i London, Oxford 
o. fl. stader. 

Fleire gonger hev ho vitja Stockholm og Kjøben- 
havn. I Stockholm likte ho seg utifraa godt; for 
der var so mykje fin bygningskunst, so mykje 
gamall kultur. 

Ho heldt enno ved med skulearbeidet nokre 
aar etter ho var heimkomi fraa Paris-ferdi; men 
so kjende ho seg ikkje fullfrisk og maatte slutta. 
Det var ikkje med lett hjarta ho det gjorde; for 
skulearbeidet hev alltid vore hennar gildaste 
arbeid. 

I fyrstningi hadde ho likevel mange matematik- 
elevar; men etter kvart tok skrivingi meir og meir 
tid, so ho tilsist hadde nok med det. Fyrst i dei 
seinste aari hev ho teke til med skulearbeid att. 
Soleis var ho lærar i norsk paa Eidsvoll folkehøg- 
skule den fyrste vinteren skulen gjekk (1908—09), 
og andre vinteren I soga og rekning. No hev ho 
nokre timar — pædagogik og samfundslæra — ved 
Statens lærarinneskule paa Stabæk. 

Det fyrste ho skreiv paa nynorsk var nokre 
Jærbrev i ,Den 17de mai* i 1895. Og medan ho 
var i Paris skreiv ho heile tidi brev til same bla- 
det. So finst det ogso nokre smaating ho hev 


skrive i ,Norsk barneblad" og , Symra" (1902—03). 

Men mest hev ho skrive i ,Syn og Segn*, 
sumt er umsett og sumt eige arbeid. Det meste 
av det ho hev skrive der er um kunst og bokavl, 
og ymist av det er nybrotsarbeid aa kalla; for det 
var lite skrive paa norsk um sovorne emne fyrr. 

Ho hadde i heile ungdomen lese mykje bok- 
soga og moderne litteratur, etter ho vart gift las 
ho meir, serleg boksoga, kunstsoga og mykje baade 
or gamall og ny bokheim. 

I dei aari var ho aa kalla fast medarbeidar i 
Syn og Segn*, som Rasmus Flo og Halvdan Koht, 
mannen hennar, den tid styrde. Av det ho skreiv 
der kann nemnast stykke um ,Rubens og Rem- 
brandt* (1901) fraa fransk etter Eugéne Fromentin. 
»Gamall prydkunst og kjempedikting*, fraa tysk 
etter Karl Lamprecht, ,Det irske maalstrævet* 
fraa engelsk etter Francis A. Fahy* (baae (1902), 
»Maalaren Thomas Fearnley", ,Jonas Lie" (av 
henne sjølv), ,Framgangslogerne*, etter Herbert 
Spencer, ,Arbeidsfolk og arbeidsgjevar”, fraa svensk 
etter Knut Wichsell (alle i 1903). ,Runeberg* av 
henne sjølv (1904), ,Rusland framfyre umveltingi* 
etter fleire utlendske kjeldor (1905). 

Umframt desse større stykki hev ho skrivi ei 
mengd med bokmeldingar i same tidsskrifti frami- 
gjenom fleire aar. No er ho atter fast bokmelder 
der. Fraa dei siste aari maa ogso nemnast eit 
stykke um den vidgjetne engelske kvinna Florence 
Nightingale (1913). Ho var ogso ei tid bokmeldar 
I yFor Kirke og Kultur”, og det var mest dei ny- 
norske bøkerne ho melde der. 

Det fyrste ho gav ut i bokform var den vesle 
folkeskrifti ,Gjer heimen din fager", umsett fraa 
svensk etter Ellen Key (1903). Ho tykte heimarne 

mang ein gong var so uheimslege, og ho fann so 
mykje ukultur i husbunad og stas som dei prydde 
romi sine med. Daa ho so hadde fenge tak i denne 
vesle boki av Ellen Key, bad ho um lov til aa um- 
setja ho til norsk. Det fekk ho, og so kom daa 
boki ut millom ,Norske folkeskrifter*”. Og ho hev 
vorte so umtykt at ho er utkomi i fleire upplag. 

I 1908 sende ho ut ei ny folkeskrift som heitte 
,Kvinnearbeid". Det er ei bok med gode rettlei- 
dingar til unge gjentor som skal velja seg eit livs- 
yrke, men ikkje rett veit kva dei skal taka seg til. 
Boki gjev greida paa dei ymse arbeid som kvinnor 
kann gjera, kva upplæring som trengst og kva 
vilkaar som ventar. Fru Koht var den fyrste se- 
kretæren 1 ,.Norske kvinders Nationalraad*, og det 
var medan ho arbeidde der ho sanka tilfanget til 
denne folkeskrifti. 

Men den boki ho hev lagt det beste av seg 
sjølv i, er den ABC-boki ,Mi fyrste bok" som ho 
gav ut i lag med bispen Støylen (1909). Den boki 
er skrivi paa barneminni, og alt det gode og gilde 
fraa hennar eigne barneaar er vove inn i smaa- 
stykki og reglorne der. Det var Nordahl Rolfsen 
og Moltke Moe som fekk henne til aa skriva denne 
boki, og baae var sers velnøgde med arbeidet. 
Det er daa au ei so fin og gild bok, at borni vert 
glade i henne, og det er no hovudsaki. 

I 1913 sende ho so ut ,WNaar jordi øydest* av 
René Bazin. Det var ei fin og god fransk bonde- 
forteljing som ho her hadde umskrive paa norsk. 
Um umsetjingi er det visst berre godt aa segja. 
Maalet er godt og greidt norsk, og stilen er lett 
og endefram som det bør vera i ei bondeforteljing. 
Ein skulde au tru at boki hadde ein mission aa 

gjera millom norsk bondeungdom. Ho fortel um 
korleis det gjeng naar ungdomen ikkje lenger vil 
arbeida paa jordi, men reiser ut til byen eller til 
Amerika, so dei gamle vert sitjande einslege att. 
Inn i denne forteljingi er fletta ei hugtakande kjær- 
leikssoga. 

Det er fyrr nemnt at fru Koht hev samla til- 
fanget til den nynorske lesnaden i Rolfsen og Støy- 
len si lese lesebok. Det var eit stort arbeid, men 
eit gildt arbeid, segjer ho; for det gav henne eit 
kjennskap til allslags landsmaalslesnad som ho 


elles ikkje hadde fenge. 


Paa dansk hev ho skrive mykje frametter aari 
i mange blad; men det høyrer ikkje med her aa 
tala um det. 


I mange aar var ho fast skrivar til ,Helsingen 
Sanomat* — hovudbladet for ungfennomanarne — 
som kjem ut i Helsingfors. Men daa krigen kom, 
vart det slutt med det. 


Fru Koht hev ogso halde ei mengd med fyre- 
drag. Fyrste fyredraget heldt ho daa ho var reint 
ung paa eit amtslærarmøte paa Sandnes i 1891. 
Det var den brennhuga læraren hennar M. K. Aar- 
nes som fekk henne til aa tala. 


»Han staar eg 1 stor takkskuld til paa mange 
maatar*, segjer ho. ,Fyrst gjekk eg i skule hjaa 
han, og sidan var eg medlærar ved skulen. Han 
var ein uppglødd maalmann, so han har brøytt veg 
for maalsaki hjaa fleire enn meg”. 


Seinare utigjenom aari hev ho halde fyredrag 
mange stader — i ungdomslag og kvendelag, i 
folkeakademi og skulemøte. Det kann nemnast at 
ho tala um lærarløner ved ,det nordiske kvinde- 

sagsmøde* i 1902, og um same emnet paa eit lærar- 
møte i Bergen 1908. 

»Qvinnoklubben* i Stockholm bad«henne koma 
dit og halda eit fyredrag 1 1902. Ho fekk velja 
emne sjølv, og so tala ho daa um ,Den norske 
maalsaki*. Etter fyredraget kom ei gamall stase- 
leg svensk dame burt til henne og sa: ,Ni talar 
så varmt att man kjånner sig öfvertygat [emot sin 
vilje”. 

I 1913 var ho atter i Stockholm og tala daa 
um Camilla Collet. 


Ho tykte ikkje ho kunde tenkja den tanken at 
borni deira skulde veksa upp paa gata, og so bygde 
dei seg sin eigen heim paa Lysaker utanfor byen. 
Framifraa fint ligg han uppe paa haugen millom 
dei store trei, og norsk er han alligjenom, baade 
utanpaa og inni. Alt vitnar um at det er heil- 
huga norskdomsfolk med fin kunst-sans som hev 
skapt denne heimen. 

No fell meste arbeidet mitt i heimen", segjer 
ho. ,Mann og born og hus og hage — eg tykkjer 
eg hev henderne fulle. Men naar helsa er god er 
det uraad aa ,halda seg berre i teltet". Daa er 
det eitkvart som ropar paa meg, og eg maa bruka 
munn eller penn. Men det vert mest berre stumpe- 
arbeid, litt her og litt der”. 

Me fær berre ynskja at fru Koht endaa i lang 
tid fær ha helsa og heppa til aa bruka baade 
smunn og penn*, so kann me vera viss paa at 
»stumpearbeidet* nok vert skøytt ihop til noko 
heilt og godt, som vil vera til gagn for folk og 
fedraland. 


Petra Kvisli. 


Daa eg var reint ung fekk eg høyra ein song 
som tok meg so underleg um hjarta. Det var 
baade ordi og den væne tonen som gav atterljom 
i sjæli: 

Eg elskar dei voggande tonar 
og all den brennande hug! 


Eg elskar kvar song som ljomar, 
og kvart eit barn som log!" 


Det var som sungje ut or min eigen barm, og 
hadde eg daa visst kven som hadde dikta denne 
songen, so hadde eg visselig skrive og takka. Men 
det stod berre ,Hilde* eller noko slikt under, og eg 
undrast mykje paa kven det skulde vera. 

No undrast eg ikkje meir paa det; for no veit 
eg at det er fru Petra Kvisli. Og hennar namn er 
ikkje ukjent millom norsklynd ungdom no. For- 
teljingarne hennar hev vorte mykje lesne, og spel- 
stykki hennar hev vorte spela hundradtal gonger i 
ungdomslagi rundt um i landet. Mang ei hugnad- 
stund hev ho soleis gjeve bondeungdomen, og no 
takkar me ikkje berre for den væne songen, men og 
for dei bøkerne ho hev gjeve oss. Med dei hev ho 
vunne seg eit godt rom i nynorsk bokheim. 

Me som er glade i det norske maalet, tykkjer 
det er sers gildt at ho hev skrive bøkerne sine paa 

norsk, endaa ho er fødd og ali i ein by der all 
norskdom er lite vyrd. 

Petra Kvisli er fødd i Arendal den 1. mars 
1874. Ho gjekk fyrst paa folkeskulen der i byen 
til ho var konfirmert, og sidan gjekk ho paa ein 





lærarinneskule i same byen. Her tok ho eksamen 
i 1890 med aller beste vitnemaal. Den læraren ho 
lærde mest av var Oddmund Ljone. Han hadde 
eit sers lag til aa læra dei mangt som dei aldri 
gløymer. 

Ho las elles svært mykje i barneaari. Lese- 
hugen var reint umetteleg. Fyrst for ho igjenom 
heile skuleboksamlingi, og sidan, daa ho vart større, 

fekk ho laant bøker andre stader. Helst var det 
mytologi ho likte aa lesa, og ho las i den tidi alle 
dei mytologiske bøker ho kunde spyrja upp i heile 
Arendal. 

Og kjærleiken til mytologien hev ikkje kolna 
endaa. I dei seinste aari hev ho studera mange my- 
tologiske granskar-arbeid, og det er enno hennar 
kjæraste lesnad. No sist hev ho lese nokre store 
verk av svensken Rydberg, og ho tykkjer Rydberg 
sine teoriar um upphavet til dei gamle myterne 
er mykje meir tiltalande enn dei Sophus Bugge 
heldt fram. 

Elles hev ho ogso lese mykje av dei største 
diktarar og filosofar. Alt i 18—19 aars alderen tok 
ho for aalvor til aa lesa Bjørnson og Ibsen, Bran- 
des og dei franske filosofar. 

Daa ho var ferdug fraa lærarinneskulen i Åren- 
dal, vart ho fyrst lærarinne i Aamlid halvtanna aar, 
og her fekk ho daa læra seg landsmaal. Ho hadde 
aldri lese ei landsmaalsbok fyrr ho var 17—18 aar. 
Den fyrste ho las var ,Tengill Hovda" av Jens 
Tvedt, og i den boki tykte ho ordlagi var noko 
grovlagde stundom. Unge gjentor var ikkje so 
vane med sovoren lesnad i den tidi som dei er no, 
maavita, og dessutan var ho i uppvokstren tilhaldi 
aa tala ,fint*, d.v.s. dansk, og difor tykte ho nok 
desse bønderne hans Tvedt var drjuge i ordi. 

Ho hadde elles longe sidan fenge godhug for 
det norske maalet. Det trur ho kom avdi ho stødt 
var i lag med nokre som berre dreiv paa aa av- 
heidra det norske baade i tide og utide. Paa sein- 
sten vart ho so sinna for all denne nedrakkingi at 
ho vart maalmann. 

I 1892 vart ho gamall nok til aa koma inn paa 

lærarskulen, og ho hadde stor hug til aa fara; 
men so fekk ho post i Arendal, og so vart det 
ikkje noko av. Ho var daa sidan heile tidi lærar- 
inne i heimebyen, alt til ho i 1898 vart gift med 
Knut Kvisli, som daa var lærar paa den flytjande 
amtskulen i Heidmork. Skulen var daa i Odalen, 
og ho flutte med mannen sin dit. 

I 1900 vart Kvisli styrar for den faste amts- 
skulen i Storelvedalen, og so flutte dei dit. Der 
bur dei endaa, og attaat skulen hev dei ein part 
av garden Berger. Dei hev daa nokre kyr og ein 
svær flokk med hønor. Fru Kvisli hev og um vin- 
trane nokre timar paa amtsskulen; ho gjev upplæ- 
ring I mytologi og sjælelæra. 

I fristunderne fær ho tid til aa skriva bøker 
og maala bilæte. Ja, for fru Kvisle er maalar au. 
Daa ho var reint ung hadde ho mykje større hug 
til aa maala enn til aa skriva, fortel ho. Det er 
mest landskap ho hev maala, og dei syner at ho 
hev ikkje so liten givnad i den vegen au. Ho hev 
millom anna maala eit stort bilæte fraa Storelve- 
dalen med prestegarden, til eit ungdomshus der i 
bygdi. Eit par bilæte fraa Vegardsheidi er au 
gode. 

Fru Kvisli er ogso med i ungdomsarbeidet i 
Storelvedalen. No er ho formann i ungdomslaget, 
og ho hev halde mange fyredrag der, hev fenge 
fleire spelstykke framsynte og meir sovore. Ho er 
ogso med i yverstyret for gamleheimen i bygdi, og 
ei stund var ho ogso med i skulestyret. 

Ein skynar ho sparer seg ikkje naar det gjeld 
aa arbeida for sine hugmaal. Blid og hyggjeleg 
er ho i alt sitt lag, og svært smaalaaten naar det 
gjeld hennar eige arbeid. 

yNaar ein skal vera kjerring paa ein gard og 
hev fleire born, so vert det fælt liti tid til skri- 
ving*, segjer ho. ,No tykkjer eg mest det er leidt 
at eg skal ha gjeve ut desse faae bøkerne, naar 
det ikkje vert noko meir.* 

Men fru Kvisli hev ingi skam av det ho hev 
skrive. Slike bøker som ,Birgit* er god folkeles- 
nad, og me fær ikkje for mange av deim. Og ho 
er ung enno, so ho fær vonleg enno gjeva oss 
fleire gode bøker, jamvel um det berre skal vera 
fristundsarbeid. 

Det fyrste ho fekk prenta i Den 17de mai* 
var songen: ,Sygjenta syng", og han kom til jol 
same aaret ut med tone av prof. Monrad. ,Eg 
elskar dei voggande tonar* var ogso fyrst prenta 
I yDen 17de mai” i 1898, og daa han sidan kom 
ut med tone av Chr. Lepsøe, vart han seld i upp- 
lag etter upplag. No hev han vel snart vore prenta 
I eit sneis upplag. 

Fyrste boki hennar var ,Birgit", som kom i 
1907, og ho vart ogso sers godt motteki til eit 
fyrstearbeid aa vera. Det er ei tungsam soga; men 
det er ei god bok. Emnet er ikkje nytt; men fru 
Kvisli hev fortalt det paa sin maate, og boki er so 
velskrivi at lesaren er heilt med. 

Forteljingi er fraa ei storbygd, og Birgit er 
dotter til den rike storbonden Sveinung Omland. 
Han er eit hardjarn som tenkjer berre paa aa slaa 
under seg meir jord og skog. 

Birgit vert glad i Einar Mo fraa grannebygdi, 
og dei liver lukkeleg ein sumar ho er paa sætri. 
Men Sveinung vil ikkje vita av Einar; han hev longe 
sidan lova burt Birgit til , Jørund morbror”, som er 
halvbror til kona hans. Berre paa den vis kann 

han faa i den gilde skogteigen hans Jørund, den 
som skjer seg beint inn i Sveinung sin eigedom. 

Og Birgit er for veik til i lengdi aa trassa 
faren si jarnvilje. Daa det kjem ei slosa um at 
Einar Mo hev gift seg, so gjev ho med ein gong 
etter, utan aa røkja etter um det er sant. Jørund 
er god mot henne paa si vis; men ho vert aldri 
lukkeleg. 

Daa dei hev vore gifte 7—8 aar, kjem den 
skræmelege tidendi at Finar hev skote seg. Han 
hadde vorte helseslegen av ein timberstokk, og sidan 
er han sjuk, gjeng stundom reint i villa. Og so 
heldt han det vel ikkje ut. 

Straks etter vert Jørund sjuk, og Birgit lyt vaka 
yver han vika etter vika og stella han som eit 
barn, til døden kjem. Det er ei fæl tid for Birgit; 
men tanken paa vesle dotteri, Aslaug, bergar henne. 
For hennar skuld maa ho liva, og ho mognast av 
all sorgi og motgonga. 

I 1911 sende fru Kvisli ut det vesle spelstykket 
, Ikkje vaksen". Ho Magnhild Storli, dotter til ord- 
føraren i bygdi, hev vorte glad i Harald Laknes 
(jLaksko* kallar folk honom). Men han er ein 
- dovning og ein drikkar, som berre er flink paa 
dansargolvet og ved drykkjebordet, som Halvor far 
hennar Magnhild segjer. Halvor vil likevel at Magn- 
hild skal faa han, paa det vilkaaret at han synest 
han kann arbeida og slutta drikka. Men Harald 
greider ikkje prøvetidi, og Magnhild fær med eigne 
augo sjaa at han midt i arbeidstidi sit og sumlar 
og drikk og — kjæler med teneste-gjenta. Han 
var ikkje vaksen. 

Det er lett aa spela dette stykket, og moralen 
er god; difor hev det ogso vorte framsynt minst 


58 


eit par hundrad gonger i ungdomslagi rundt um i 
landet. I 1915 kom det i ei ny umvølt utgaava, 
og det hev vunne paa umvølingi. 

Aaret etterpaa kom ,Tora Dal" (1912), ei for- 
teljing fraa ein smaaby. Denne boki er rake mot- 
setningi til ,Birgit* mest paa alle maatar. Tora 
Dal er foreldrelaus og vert fostra hjaa farsyster si. 
Daa ho er attan aar gamall kjem byfutfullmegt 
Berven til aa bu i huset hjaa deim. Han laaner 
Tora bøker og talar med henne um det som stend 
i deim. Ho er mykje i lag med Berven, og det er 
som ei ny verd opnar seg for henne. Kjærleiken 
vaknar; ho vert glad i Berven og gjev seg heilt 
yver til honom. Men han vil berre leika med henne 
ei stund, og naar han so er leid henne, gjeng han 
fraa henne og gifter seg med Ragna som hadde 
vore bestevenen hennar Tora. 

Snart etter fer Tora til hovudstaden og lærer 
seg til sygjenta, og um ei stund finn me ho att 
uppe i ei avgøymd bygd. Her liver ho mange aar 
i sut og saknad, og lyt stræva hardt for aa berga 
seg og guten sin, som ho fekk straks etter ho var 
komi dit upp. Men Tora vert sterk og god, so 
alle likar henne. Kjærleiken til Berven riv ho heilt 
ut or barmen, men ho hyser ikkje hat til honom. 

Han vert enkjemann, fær spurt henne uppe og 
vil gjera godt att. Men daa er det for seint; han 
er ein heilt framand for henne. 

Denne boki er ei forvitneleg utviklings-soga, 
som gjev ein mykje aa tenkja paa. 

Siste boki hennar er spelstykket , Elskhug og 
skoghandel" (1914). Det gjeng fyre seg i ei aust- 
landsbygd, og det er soga um skogspekulanten 
Mads Geer som kjem upp fraa byen og vil narra 

storbonden Johan Uppstad med paa ein svær skog- 
handel, og desutan vil han freista faa tak paa dot- 
ter hans, ho Eldbjørg. Men ho Eldbjørg er glad i 
Fridgeir, gardsstyraren til far hennar. Det ser fyrst 
ut til at Mads skal faa Johan paa si sida; men so 
kjem det upp at han hev fare med lygn og fante- 
skap, og so er han snart ferdug der i garden. Det 
er elles ogso innfletta i spelet elskhugssoga millom 
Staale, sonen paa garden, og Åslaug tenestegjenta. 
Og baae elskhugssogorne ,gjeng som dei skal”. 

Det er eit hugnadsamt lite stykke, og det hev 
vore mykje spela i ungdomslagi, kanskje mest paa 
Austlandet der det høver best. 

Fru Kvisli hev visst ikkje spunne silke paa bok- 
skrivingi si, ho meir enn nokon annan norskmaals- 
bokmann. Soleis hev ho ikkje fenge ein øyre av 
den innkoma spelstykki hennar hev gjeve ung- 
domslagi som hev synt deim fram. Dette er ikkje 
rett. Ungdomslagi burde hugsa bokskrivaren med 
ein lut av innkoma. Det er ikkje meir enn deira 
skyldnad. Men ein ting veit eg at fru Kvisli hev 
naatt med bøkerne sine; ho hev vunne seg mange 
vener millom norsk ungdom, og det trur eg nok 
at ho tykkjer likso gildt um. Likevel lyt me maal- 
folk ein gong læra aa stydja deim som gjev oss 
det beste dei eig. Me lyt ogso læra aa kaupa 
norske bøker. 


Jenny Arnesen. 
(, Strilagjenta*). 


Alle dei som hev fylgt noko med i dei ny- 
norske ungdomsbladi, og daa serskilt i ,,.Unglyden* 
som kjem ut paa Voss, dei kjenner namnet Strila- 
gjenta. For ho hev vore millom deim som hev 
skrive mest der i dei siste tjuge aari. 

Det var visst Jon Auklend som eingong skreiv 
at Strilagjenta hev vore skriftemor og raadgjevar 
for ei heil mengd av ungdom landet rundt, og det 
er mykje rett i det. Visst er det iminsto at ho hev 
havt ovleg stor innverknad paa den frilynde og 
norsklynde ungdomen; for ho hev havt ei merkeleg 
evna til aa skriva slik at ungdomen laut lesa det. 

Klaart og greidt legg ho sine tankar fram, og 
alltid er det ein varm understraum som ber bod 
fraa eit grunn-godt menneskje med eit stort og 
reint hjarta. Hugheilt gjeng ho i striden for alt 
det som hev fenge hennar elsk og tru — alt det 
som gjer livet rikt og vænt. 

Kristendomen er grunndraget i hennar liv og 
arbeid; men det er ikkje ein myrk og pietistiskt 
kristendom som vender seg burt fraa verdi. Ho 
hev ope auga for alt det som er stort og fagert i 
menneskjelivet. Og ho stend trutt i striden for 
dei gode saker som er uppe 1 tidi. 

Hjartesakerne hennar er maalsaki, avhaldssaki 
og arbeidet for ungdomen. For desse sakerne er 
det ho hev stride mest gjenom alle dei aari ho hev 
brukt pennen. 





Dei spelstykki ho i dei siste aari hev gjeve ut 
er au tenarar i arbeidet for hennar hugmaal. Dei 
hev ogso vorte mykje spela i ungdomslagi, og det 
torer henda ho naar likso langt med deim som 
med bladstykki sine. Difor lyt Strilagjenta ha eit 
rom millom norsk-skrivande kvinnor, endaa bøkerne 
hennar korkje er, eller gjer krav paa aa vera, det 
ein kallar diktarverk. 

Jenny Magdalene Arnesen er fødd 8. august 
1862 paa garden Lepsøy i Os ved Bergen. Faren 
Arnt Olai Arnesen var av gamall bondeætt, men 
fødd i Bergen, og mori Drude Kruger var av ei 
gamall vidgreint presteætt. 

Jenny voks upp i ein sollaus og lukkelaus heim, 
og ho hadde mest ingen leikesystkin. Difor tok 
ho tidleg til aa tenkja og gruvla. Tidleg tok ho 
au til aa lesa, og las alt ho kom yver. Forunderleg 
tidleg vakna tanken um aa skriva bøker. Alt i 
niaarsaldren skreiv ho ei liti forteljing um ei smaa- 
gjenta og katten hennar, og so maala ho bilæte 
med vassfargar og sette inn. Straks etter skreiv 
ho ei onnor liti soga, og læraren som fekk sjaa 
desse smaasogorne, sa at han skulde vore fegen 
um dei beste av skuleborni hans kunde stila so 
godt i konfirmationsaldren. 

Daa ho var 14—15 aar gamall tok ho til aa 
skriva vers, fyrst paa dansk, men sidan paa norsk 
og jamvel paa svensk! I desse aari var det au at 
ho fekk styrkt kjærleiken til det norske maalet, og 
det var mest gjenom Janson sine bøker, segjer ho, 
endaa ho fyrr gjenom Aasen og Vinje hadde fenge 
samhug med maalsak:i. 

Tilhøvi i heimen vart ikkje ljosare, og det var 
lenge faafengt aa tenkja paa aa koma ut. Hugen 
drog henne til folkehøgskulen, helst til , Vonheim* 
til Chr. Bruun. Men vegen dit var lang og koste- 
sam, so det var vonlaust. Men daa ho var 22 aar 
gamall slapp ho endeleg til ein gjenteskule paa 
Onarheim ei tri maanads tid. 

Ho hadde alt fraa barneaari vore religiøs, og 
her vann ho no fram til personleg kristendom. 
Elles hadde ho alt daa lese mange gode gudelege 

bøker av Funche, Arndt, Spener, Christ. Bruun 
o. fl., so ho hadde eit godt grunnlag aa byggja paa. 

Aaret etter fann ho den beste venen ho nokon 
gong hev aatt. Det var ei hardinggjenta, yngste 
systeri til Lars Kinsarvik. Og samværet med Inge- 
bjørg fekk svært mykje aa segja for henne. 

»Naar livsyrket mitt vart lagd so heilt yver 
paa norskdomssida som det vart, er det i fyrste 
lina henne aa takka,” fortel ho. 

Ho størde henne ogso til aa skriva, og no 
skreiv ho si fyrste verkelege forteljing ,Kari Hau- 
gen”, som mange aar etterpaa vart prenta i ,Ung- 
lyden". Ingebjørg kom til Amerika og døydde 
der; men venskapen deira varde so lenge ho livde. 

Jenny vart gangande heime til ho var 27 aar, 
gjorde vanlegt bondearbeid, las og tenkte. Men 
so vart klufti millom foreldri hennar so stor at 
ingi bru rakk yver. Dei vart skilde, og so tok ho 
mor si med seg og flutte til Voss — med tvo tome 
hender. Det var i 1889. 

Dei hadde det vondt paa mange vis, fraus og 
svalt stundom. Men Jenny greidde daa likevel aa 
halda livet baade i seg og mor si. Ho sauma dok- 
kor, laga likkransar, dreiv frihandel um vinteren 
og friluftskafe um sumrane, sauma, spyta og mangt 
anna. 

Fyrste vinteren ho var paa Voss gjekk ho en- 
daa attaat paa ,studentfabrikken” hans Paul Bergh 
og tenkte taka millomskuleeksamen. Men um vaa- 
ren døydde Bergh og skulen slutta av seg sjølv. 

Det vart no nokre mødefulle aar frametter; 
men so fekk dei litegrand hjelp av eit legat, og 
daa vart det noko betre. Dei faae fristunderne 
ho hadde, tok ho meir og meir til aa nytta i ar- 

beidet for sine hugmaal, serleg avhaldssaki og den 
frilynde ungdomsrørsla. Ho var daa mykje med i 
avhaldslaget og i ,ungdomsforbundet* som Voss 
ungdomslag daa heitte. Her brukte ho baade munn 
og penn. 

Daa so Lars Eskeland og Olaus Alvestad skulde 
taka til med Voss folkehøgskule um hausten 1895, 
var ho den fyrste som skreiv seg til læresvein der. 
Ho hadde fyrr ikkje havt nokor sers upplæring i 
aa skriva norsk maal; men no fekk ho daa læra 
det til fullnads. 

Og kjærleiken til folkehøgskulen hev ikkje 
minka med aari. Endaa kjenner ho seg som ein 
høgskuleungdom i hug og sinn, trass i dei sylvgraa 
haar. Strilagjenta er av dei folk som kann halda 
seg like unge heilt upp i alderdomen. Um likamen 
eldest, so er aandi lika ung og frisk. Det er ikkje 
so lenge sidan ein skreiv i ,Unglyden*, at dersom 
ho ikkje hadde late bladi faa bera ut aldren hen- 
nar, hadde han trudd ho var ei tjugeaars gjenta. 

Tri gonger hev ho bygt seg eige hus paa Voss, 
men hev lote selja dei alle tri. Det siste selde ho 
no i haust og flutte daa til Voss enkjeheim, der 
ho skal passa og stella gamle mor si som no er 
sengjeliggjande. 

Som eg alt fyrr hev nemnt hev ho freista 
mangt slag arbeid. Dokkearbeidet hev ho drive i 
mange aar og hev lage ei uteljande mengd av 
nasjonaldokkor og andre dokkor. Tvo gonger hev 
ho halde store dokke-utlutingar, og tvo gonger hev 
ho fenge ,heiderleg umtale* for nasjonaldokkorne 
sine; siste gongen paa Bergenssjaaet i 1911. 

Ein gong fekk ho ogso istand nokre bilætkort 
— med bilæte av nasjonaldokkor — og selde. 

Heile hennar liv hev vore eit stridt arbeidsliv, 
eit sjølvgløymande offerliv i kav og saknad. Men 
ikkje hev ho gjeve seg yver i sut yver dei tronge 
kor, og ikkje hev ho vanskøytt si eigi aandsutvik- 
ling i tunge motgangsdagar. Ho hev lese uhorve- 
leg mykje, og mangtslag hev ho lese, fraa baane- 
lesnad til filosofiske verk. 

Ho er barnegod og dyregod som faae, og hev 
sers godt hjartelag for alt som hev det vondt i 
verdi. Mykje av det ho hev skrive vitnar um det. 

Det fyrste ho hev prenta paa norsk er truleg 
ei par vers som stod i februarheftet av ,,Nora* for 
1889. Fyrste verset var soleis: 

»Dei skriv no so mykje um solskin og blomar, 

med” sjølve dei stend i sin fagraste sumar; 


men naar dei vert gamle og blinda av graat, 
eg vonar nok fela fær annan laat*. 


Sidan hev ho skrive i mange blad, som t. d. ,, Vaa- 
ren*, ,Norsk avholdsungdom*, ,, Ygdrasil*, ,Horda- 
land*, ,Fremad* og ,Bondebladet*. Men aller mest 
hev ho, som fyrr nemnt, skrive i ,,Unglyden*. 
Fyrste spelstykket ho skreiv heitte ,Stølsgaman*. 
Det vart berre prenta i ,,Unge Skud* (som ,Ung- 
lyden* fyrst heitte) i 1896 og kom ikkje i bok. 
Det fyrste ho sende ut serskilt var tvo smaae 
flogskrifter eller traktatar med gudelegt innhald: 
,Livande kristentru" og Forfylgjing eller kva ?* Baae 
kom ut i 1908, og dei var berre paa 8 sidor kvar. 
Men so i 1914 sende ho ut heile tri spelstykke. 
Fyrst kom ,Gunnstein Kvaale", folkespel med emne 
fraa 1814. Dette stykket er noko større upplagt 
enn dei vanlege smaastykke for ungdomslagi, og 
daa det hev slik ei mengd med personar og krev 
ikkje so lite utstyr, hev det vorte lite spela. Gunn- 

stein lyt ut i krigen i 1814, og medan han er burte, 
vil dei tvinga gjenta hans til aa gifta seg med ein 
annan, som ho ikkje vil ha. Men Gunnstein hev 
,bispen til morbror”, og daa er det ikkje so faar- 
leg, veit me. Paa sjølve brudlaupsdagen kjem han 
heimatt med kongebrev, fraa Kristian Fredrik sjølv, 
paa at han skal ha gjenta. Og den andre brud- 
gomen lyt pitla seg burt! Det er nok den rike 
morbroren, »,Bergekongen*, som stend attum, og 
det gjeng utruleg lettvint alt ihop. 

Same hausten kom ,Paa heimegrunnar" og 
»Slurvestell*. Det fyrste kallar ho folkespel og det 
handlar um ein bondegut som hev vore i byen og 
vorte utskjemt av bykulturen, so han ingenting 
duger til, daa han kjem heim att. Han raakar ei 
jaalutt bondegjenta som er trulova med bror hans, 
og han tek gjenta fraa broren. Men mori veit nok 
meir enn mata seg. Ho fær den unge spretten 
inn i forretningi hjaa ein handelsmann, og ho hev 
ei onnor gild gjenta ferdug til den svikne broren! 
Det lagar seg utruleg vel, som ein skynar. 

- »Slurvestell* er kalla moro i ei vending, og 
det ligg daa i sjølve namnet kva det handlar um. 
Det er slurvestell so det munar hjaa Halldor og 
Rakel. Allting fær gaa som det vil, og sistpaa 
høyrer ein daa kor sjølve fjøset dett ned yver ho- 
vudet paa kyrne. 

Desse tvo spelstykki er utruleg lette aa syna 
fram, og dei er morosame. Difor hev dei ogso 
vorte mykje spela i ungdomslagi sidan dei kom ut. 
Sagte er dei noko tilgjort; men ein fær hugsa paa 
at dei ikkje gjev seg ut for meir enn det dei er: 
høvelege smaastykke for urøynde spelarar, og difor 
kann ein ikkje leggja so strengt alnemaal paa deim. 

Det same er aa segja um det siste spelstykket 
hennar ,Gjenta som valde rett" (1915). Det er elles 
um eit meir aalvorlegt emne, um ei gjenta som dei 
vil tvinga til aa taka ein drikkar; men som tvert 
imot mori sin vilje tek den fatige guten ho er 
glad i. Det syner etter mi meining framvokster 
hjaa bokskrivaren. 

Ho hev no ferdug tvo nye stykke, og fleire i 
arbeid. Desutan hev ho ferdug ein bundt stev- 
leikar og ei avhandling: ,Ungdom, kjærleik og 
gifting*. Som ein ser er det stødt ungdomen ho 
tenkjer paa, og norsklynd ungdom vil takka henne 
for det ho gjev. 


Ragna Ryther. 


Naar eg tek med denne unge trøndergjenta 
her so lyt eg kanskje fyrst segja fraa at det ikkje 
er med hennar gode vilje. Ho segjer sjølv at ,eg 
hev enno ikkje gjort noko som gjev meg rett til 
aa vera med der*. 

No kann det nok henda at me andre kann 
døma betre um kva ho hev gjort enn ho sjølv, og 
naar eg tek ho med, so er det fordi eg meiner ho 
er vel verd at folk lærer betre aa kjenna baade 
henne og arbeidet hennar. 

Ikkje fordi ho hev gjeve ut eit par diktsamlingar 
— det er so mange som det hev gjort — men det 
er fordi Ragna Ryther hev synt at ho kann skriva 
verkelege dikt, og det er fordi ho med dei bøkerne 
ho hev sendt ut, hev gjeve oss voner um at me 
kann venta oss mykje godt ifraa hennar hand, um 
ho fær helsa og livedagar. 

Lat vera at det enno er mykje som er ufer- 
dugt; ho eig den rette gneisten, og ho er enno 
ung og i sterk vokster. 

Ragna Ryther er fødd 26. juli 1885 i Værdalen, 
og ho vart døypt i den gamle Stiklestadkyrkja. 

Faren var folkeskulelærar, og han flutte fleire 
gonger. Daa ho var reint liti flutte dei fraa Vær- 

dalen til Melhus (i Gauldalen), og ei tid etterpaa 


flutte dei derifraa til Stadsbygda, der dei budde i 
aatte aar. 

Derifraa hev ho sine kjæraste barneminne, 
baade um leik og aalvor i den gode heimen der 


fred og lukka raadde. 





Tidleg tok ho til aa laga vers. Dei skreiv ho 
ikkje, men ho dikta dei medan ho sat i fjoset og 
mjølka um vinterkveldarne og maanen skein inn 
gjenom glaset til henne — eller um sumaren naar 
ho var ute og gjætte og krøteri laag og kvilte 
middag, og kammeratane dreiv med leiken sin. 

Men det vart ein braa ende paa denne lukke- 
lege tidi, og ho vart endaa fyrr ho retteleg var 

vaksi sett inn i den harde naadelause striden for 
tilværet. 

Ho hev sjølv fortalt fint um dette i ,,Unglyden* 
for eit par aar sidan, og eg vil herma noko av 
dette her: 

»Den sumaren eg gjekk for presten, døydde 
far fraa oss, nett som eg trong han mest og tok 
til aa skyna kva eg aatte i han. Mor og me fire 
systkin, eg den eldste, flutte til Melhus att. Barne- 
dagarne var ende; dei framtidsplanarne som far 
hadde lagt for meg var det ingen lenger som brydde 
seg um, og arbeidsdagen min tok til utan vidare 
fyrebuing. 

Eg fekk meg ei strikkemaskina, og um eg ikkje 
kann rosa meg av noko anna, so torer eg visst 
segja at eg har vore trufast mot henne — det er 
visst tolvte vinteren eg brukar ho no, og eg vil 
vona at alle dei ullvaror eg har laga ihop har 
vermt mang ein frosen kropp! Sumrane har eg 
vore ute paa ymse arbeid; har vore onnetaus i 
Singsaas og stølsgjenta i Kviknefjella*. 

Vaaren 1908 gjekk ho tri maanar paa ein amt- 
skule. Det var berre norsk-dansk ho fekk læra 
der liksom i barneskulen. Men vinteren etterpaa 
gjekk ho paa eit lite maalskeid i Melhus, og fraa 
den tidi hev ho nytta berre nynorsk i alt ho hev 
skrive. 

I 1910 gav ho ut fyrste boki si: ,, Fjeldets sange". 
I denne boki hev ho samla nokre av dei dikti ho 
hadde skrive frametter aari, 45 dikt i det heile. 
Av desse er 13 stykke paa norsk maal. Mange av 
deim er fine og stemningsrike, men ofte vantar dei 
noko i formi, og so er det som ho ikkje fær nokor 
magt i songen; ho hev ikkje enno funne seg sjølv. 

Det gjekk fem aar fyrr andre boki hennar kom, 
og i millomtidi hadde ho gjenge ein vinter paa 
Voss folkehøgskule (1913—14). 

Ho segjer sjølv at ,det er vel ikkje for mykje 
sagt at det er den gildaste vinteren eg har havt 
sidan eg vart vaksa. Og der fekk eg tru for det 
arbeidet som skal faa sjølv ungdomen i breidbyg- 
dene i Trøndelag til aa fylka seg under merket: 
Norskdom og kristendom*. 

At den vinteren hev havt mykje aa segja for 
hennar eigi aandsutvikling syner den nye diktboki 
hennar aller best. Berre namnet paa boki er som 
eit program. Ho heiter , Arbeid og draum" og kom 
ut vaaren 1915. 

Det er 50 dikt i denne boki, alle paa norsk. 
Og her syner ho at ho hev vakse overlag mykje 
baade i evna til aa forma, og kanskje framum alt 
i evna til aa skapa innhaldstunge og klaare dikt. 
Rett nok finst det enno mange dikt som ikkje held 
maal; men imillom kann der vera vers som me lyt 
rekna millom dei egte perlor. Eg skal herme eit par: 

,Eg trur paa vaar i kalde haustkveldskuming 

naar vinden leikar seg med gule blad —. 

Eg trur so lenge at eg gløymer graata 

og stille vaarvon gjer meg varm og glad. 


Eg fekk ein vaardag denne tru til gaava 
av sola sjølv, som ævevaaren lova. 


Eg trur paa lukka, slik som ho meg møtte, 
ein vaarkveldsdraum med symra stod i knupp; 
daa kvar ei livsvon fekk i sol seg lauga 

og skaut som blomen imot ljose upp. 

Tvo augo varmare enn vaarsolflaumen, 

dei lærde meg aa tru paa lukkedraumen". 


Det gudelege hugdraget var det sterkaste i 
»Fjeldets sange*, og i ,Arbeid og draum* gjeng 

det ogso som den varme understraum gjenom det 
heile; men ho hev her vunne fram til større klaar- 
leik og vidare syn. Sume av desse dikti er salmar. 
Kanskje me ogso fær ei kvinna som er heilnorsk 
salmediktar? Best er vel ,Getsemane*, som eg 
skal taka med her: 


»Kvi skjelv kvart lauvblad slik i stille natt, 
kvi dryp det blod paa blomarne i hagen? 

Kvi er det auga slik av rædsla fyllt, 

som elles lyser varmt som sol um dagen? 


Kvi ligg du der du herlege Guds son, 
aaleine midt i strid og hjartekvida? 
Kvi ligg du der og bed forutan von. 
kven tvingar deg vel soleis til aa lida? 


Guds son i heilag kjærleik gjev seg sjølv; 

hans reine sjæl vaar synd som klungren stingar, 
at du og eg 1 rettferdsklædnad kvit 

kann eingong lyftast yver stjerneringar. 


At naar me møter vaart Getsemane, 

han sjølv kann staa i straaleglans ved sida; 
og med si sterke vare frelsarhand 

til sæla venda alt det me lyt lida". 


* % 
* 

Ragna Ryther er ei kvinne med mange hug- 
maal: men eit av dei ho hev arbeidt mest for er 
avhaldssaki. Ho hev vore godtemplar sidan ho 
var 18 aar, og ho hev vore mykje med i avhalds- 
arbeidet i Trøndelag. Mange gonger hev ho tala 
I møte og paa større stemnor, og ho kann tala 
slik at ho fær folk med, difor hev ho alle stader 
vorte vel umtykt. 

Daa det for eit par aar sidan var avrøysting 
um skulemaalet i Melhus, heldt ho ein tale, som 

vart mykje aatgaad, og mana sambygdingarne sine 
til aa taka sitt norske maal til skulemaal og jaga 
dansken paa dør. 


* * 
* 


Nokre andre kvinnor som hev skrive bøker 
paa norsk maal fær eg berre nemna. Brita Bjørgum 
fraa Voss gav i 1895 ut ei forteljing: ,Kari Lidi*, 
Olga Tufte fraa Seljord spelstykket ,St. Hans- 
draum* i 1904, Helga Heggtveit spelstykket ,Ved 
midsumartid* i 1905, Martine Strømme fraa Roms- 
dalen gav ut ,Blaasymra*, ei samling smaastykke 
i 1911, Astrid Langjord fraa Vefsen spelstykket 
» Irygding* i 1913, Marie Unneberg forteljingi ,Rann- 
veig* i 1915 og Marie Eidshaug fraa Namdalen 
diktboki ,Dogg* i 1915. 

